Bečke autoškole uče u tramvajima - Eurocomm-PR\nBečke autoškole uče u tramvajima\n© Floria Wieser\nInstruktori vožnje iz bečkih autoškola i ove godine prolazit će kroz obuku u tramvajima. Umjesto automobila instruktori gradom trebaju voziti 40 tona težak tramvaj u pratnji mentora iz gradskog preduzeća za javni prevoz „Wiener Linien“. Cilj je upoznati instruktore sa izazovima upravljanja tramvajem i osigurati više obostrane obzirnosti i sigurnosti na bečkim ulicama.\nProteklih godina je preko 1.000 instruktora autoškola učestvovalo u zajedničkom projektu preduzeća „Wiener Linien“ i Privredne komore za poboljšanje suživota u gradskom saobraćaju.\n„Tramvaj je vezan za šine i ne može skrenuti, što u svakodnevnom saobraćaju predstavlja pravi izazov. Promjena perspektive instruktorima autoškola daje vrijedna saznanja koja oni prenose svojim polaznicima“, navode iz Wiener Linien.\nNajčešće se dešava da automobili presjecaju put tramvaju ili podcjenjuju put kočenja tramvaja koji teže i do 43 tone.


Počelo je: Pala prva ostavka - BIGportal.ba\nPočelo je: Pala prva ostavka\n18 Avgusta, 2020 18 Avgusta, 2020 0583\nAmbasador Belorusije u Slovačkoj, koji je pružio podršku protestima protiv Aleksandra Lukašenka, saopštio je da je podneo ostavku.\nAgencija AP piše da ovaj potez ukazuje na rastuće neslaganje sa zvaničnom politikom u zemlji na visokom nivou vlasti.\nBeloruski ambasador u Slovačkoj Igor Leščenja je u intervjuu rekao da je to bio “logičan potez” nakon što je putem video snimka pružio podršku protestima, koji u zemlji traju od 9. avgusta, nakon predsedničkih izbora na kojima je Lukašenko osvoji šesti mandat.\nLeščenja je u toj objavi u subotu izrazio solidarnost sa svima onima koji su izašli na ulice Belorusije kako bi mirnim putem iskazali svoje mišljenje i stav i istakao da je šokiran postupanjem policije prema demonstrantima.\nLeščenja je za nezavisni beloruski portal Tut.by izjavio da se od njega, kao ambasadora kojeg je postavio predsednik, očekuje da sledi politiku koju Lukašenko zagovara.\nAmbasador je rekao da ministarstvo spoljnih poslova Belorusije smatra da je svojim građanskim stavom on prešao tu granicu.\nPredsednik Belorusije Aleksandar Lukašenko tek treba da potpiše ostavku ambasadora u Slovačkoj.\nLeščenja (52) je prvi visoki vladin zvaničnik koji je podržao proteste protiv Lukašenka.\nPar pomogao beskućniku da pronađe porodicu nakon 20 godina\nNajstarija panda u ZOO vrtovima proslavila 38 rođendan


Korisnici naših proizvoda za dezinfekciju i šta sve može da se dezinfikuje – TTM System\nKORISNICI NAŠIH DEZINFEKCIONIH PROIZVODA\nTTM System u svojoj ponudi dezinfekcionih proizvoda ima širok dijapazon proizvoda, koji omogućavaju dezinfekciju: opreme, radnog prostora, ljudi i vozila. Cilj naše proizvodnje je bio omogućiti najrazličitijim profilima kupaca korišćenje naših proizvoda i time obezbediti veliku pokrivenost tržišta.\nKorisnici naših dezinfekcionih proizvoda su: zdravstvene ustanove, banke, državne ustanove, privatne i državne kompanije, kao i sva druga pravna lica koja imaju potrebu da zaštite svoj radni prostor i ljude, kao radnike ili korisnike svojih proizvoda i usluga. Do sada smo opremili veliki broj renomiranih zdravstvenih centara širom Srbije, kao i veliki broj banaka i državnih ustanova, posebno sudstva.\nKARAKTERISTIKE NAŠIH DEZINFEKCIONIH PROIZVODA\nNaš proizvodno-prodajni asortiman dezinfekcionih proizvoda čine:\n- dezobarijere za obuću,\n- tuneli za dezinfekciju ljudi,\n- kapije za dezinfekciju vozila i\n- hemije za dezinfekciju.\nDezobarijere za obuću je namenjena za dezinfekciju obuće pri ulasku u komercijalne, proizvodne, skladišne i ostale objekte sa velikom frekvencijom ljudi, a gde je neophodna dezinfekcija.\nDezinfekcioni tuneli za prolaz ljudi su namenjeni dezinfekciji osoba u uslovima kada je dezinfekcija neophodna, bez ikakvih štetnih posledica.\nDezinfekcioni prolaz za vozila služi za potpunu dezinfekciju spoljašnjosti vozila prilikom ulaska ili izlaska u prostor gde je potrebno sprečiti kontaminaciju.\nHemija za dezinfekciju naše proizvodnje namenjena je potpunoj dezinfekciju ruku, svih vrsta podova, opreme, radnih površina, kao i unutrašnjosti vozila. Koristi se u propisanoj koncentraciji, kako bi se postigli maksimalni efekti.\nUpotreba naših dezinfekcionih proizvoda osigurava svim korisnicima: brzo, efikasno, sigurno i bezbedno dezinfikovanje, upotrebu testiranih proizvoda i odobrenih za upotrebu, ispunjavanje kod procesa proizvodnje dezinfekcionih proizvoda svih pojedinačnih zahteva kupac, montažu na mesto korišćenja proizvoda, isporuku u dogovorenom roku, garanciju na dezinfekcione proizvode za ljude i vozila.\nZa sve ustanove, bez obzira na vrstu delatnosti, kreirali smo određeni dezinfekcioni proizvod!


Kosovo do Niša: Haradinaj piše novi ustav (video) - Sputnjik Srbija\n01:44 04 Avgust 2020\n12:45 12.05.2017 (osveženo 16:37 12.05.2017) Preuzmite kraći link\nLider Alijanse za budućnost Kosova (AAK) Ramuš Haradinaj rekao je da bi trebalo neko da dođe i uništi agendu Srbije kojom se ona ruga Kosovu. On kaže da je i sam bio plen ove agende, jer je više od tri meseca bio u pritvoru francuskih vlasti.\nU emisiji „Rokum rol“ na TV Rokum, Haradinaj je rekao da bi „trebalo kazati Evropskoj uniji (EU), a posebno SAD, da mi nismo narod da se neko poigrava i ruga sa nama!“, prenosi portal „Info ks“.\n„Ako Evropa i Amerika ne odrade ovaj posao, onda nam ne preostaje ništa drugo nego da uvedemo reciprocitet, dok oni drže Kosovo u svom ustavu, onda je red i na nas da trećinu njihove teritorije uvrstimo u našu teritoriju“, rekao je Haradinaj.\n„Neće više da se s nama poigrava loš komšija“, dodao je Haradinaj.\nOn je kazao da ukoliko postane premijer, a Srbija za to vreme ne izbriše Kosovo iz svog Ustava, onda će on ubaciti trećinu njihove teritorije u našu, počevši od Niša.


U novi objekat do sada je investirano preko 6 miliona evra što dokazuje Kijinu spremnost da ostane u Srbiji i nastavi uspešno rast i razvoj svog poslovanja. Do kraja ove godine očekuje nas i dovršetak Faze 2 u izgradnji ovog kompleksa. Reč je o navećem i najmodernijem servisnom centru za KIA vozila, na 1540 kvadratnih metara i kapaciteta 20 dizalica čime će se ubrzati usluga pružanja servisa i pružiti dodatni komfor postojećim vlasnicima KIA vozila dok traje servis njihovog vozila. Oko prodajnog salona i servisa u tom trenutku će se nalaziti parking prostor za preko 300 vozila. Završetkom izgradnje servisa i kompletiranjem celog kompleksa vrednost investicije će premašiti 7,5 miliona evra, što Kia Motors Adria Grupu postavlja na prvo mesto po investicijama u automobilskoj industriji u Srbiji.


Rast srpske privrede do jedan odsto BDP – Danas Conference Center\nHome Globalna ekonomija Rast srpske privrede do jedan odsto BDP\nRast srpske privrede do jedan odsto BDP\nPrivreda Srbije u 2015. godini imaće rast od 0,6 do mogućih jedan odsto Bruto domaćeg proizvoda (BDP), istaknuto je na promociji novog broja časopisa Makroekonomske analize i trendovi.\nStatistika ukazuje na vidljive znake oporavka srpske ekonomije u prvoj godini fiskalne konsolidacije. Finansijska podrška privredi, realizacija infrastrukturnih projekata, pokretanje druge peći u Železari Smederevo i eventualno povećanje proizvodnje automobila i početak izvoza u Rusiji, dodatno bi unapredili aktivnosti u industriji, građevinarstvu i saobraćaju, što bi doprinelo rastu BDP do jedan odsto u ovoj godini, ocena je analitičara MAT-a.\nKako objašnjavaju, u državnoj kasi u julu zabeležen je suficit od 2,2 milijarde dinara, treći put ove godine, pa je manjak u budžetu iznosio 24,2 milijarde dinara i 30 odsto bio manji nego u julu 2014. Mere fiskalne konsolidacije – veći neporeski prihodi za čak 80 odsto i manji rashodi za zarade u javnom sektoru i penzije značajno su uticali na smanjenje deficita.\nIpak, za stabilan i dugoročan rast srpske ekonomije domaćoj privredi neophodan je kontinuiran priliv direktnih stranih investicija od 1,5 milijardu evra godišnje. Za sedam meseci 2015. godine neto priliv SDI vredeo je 742 miliona evra, a u istom periodu prošle godine 821 milion evra.\nnext POSTAVLJENO 43 ZVONA ZA STAKLO


U ponedjeljak se nastavlja vakcinacija građana KS. Evo ko će dobiti poziv\n09.05.2021 09:47 Autor: Raport.ba\nU Zetri sve je spremno da se sutra u 8 sati, po nalogu ministra zdravstva Harisa Vranića, nastavi proces vakcinacije građana Kantona Sarajevo.\n“Podsjećamo, u prvom krugu vakcinacije Kantonu Sarajevo je bilo na raspolaganju 12.800 doza vakcina. U Zetri je vakcinisano dnevno između 1.500 i 1.700 osoba, pri čemu su građani bili izuzetno zadovoljni organizacijom”, saopćeno je iz Vlade KS.\nU ponedjeljak će biti potpisan i sporazum između Zavoda zdravstvenog osiguranja KS, JU Doma zdravlja KS i Ministarstva sigurnosti Bosne i Hercegovine za primjenu vakcina doniranih od Republike Turske, a temeljem kojeg će Kanton Sarajevo provoditi imunizaciju uposlenih u ovom ministarstvu te sigurnosnim agencijama Bosne i Hercegovine.\nTagovi: vakcina vakcinacija Vlada KS Zetra


2019 - godina bezbednosti i zdravlja na radu - Dan u Beogradu\nNaslovna » BG svaštara » Obrati pažnju! » 2019 – godina bezbednosti i zdravlja na radu\n2019 - godina bezbednosti i zdravlja na radu\nNeko drugi 2. februar 2019. Obrati pažnju! Postavite komentar\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je da su radnici Srbije najveći resurs i da zato zaslužuju najveći nivo bezbednosti i zdravlja na radu.\nPitanje bezbednosti i zdravlja na radu je pitanje od opšteg društvenog značaja i u zajedničkom je interesu za sve zaposlene i poslodavce.\nKako bi se broj povreda na radu smanjio, Ministarstvo je pripremilo plan aktivnosti kojima će se, između ostalog, posebna pažnja usmeriti na doslednu primenu mera bezbednosti i zdravlja na radu, poštovanje propisanih procedura, podizanje svesti poslodavaca i zaposlenih o važnosti primene mera.\nPredlog plana aktivnosti upućen je i na razmatranje Socijalno-ekonomskom savetu Srbije, kako bi se u obeležavanje ovih značajnih događaja u potpunosti uključili i socijalni partneri, navodi se u saopštenju.\nTagovibezbednost bg svaštara ministarstvo za rad i zapošljavanje posao zdravlje\nPrethodni Turizam u 2018: Rekordan broj noćenja u Beogradu\nSledeći Naš najveći servisni centar na novoj adresi!


Bračni par Marinković\nPolicajci pretukli učenika\nDragana i Dragoslav, saobraćajni policajac u penziji, tvrde da su njihovog sina Marka (19) policajci brutalno pretukli 16. maja\nSMEDEREVO - Bračni par Marinković iz Smedereva, Dragana i Dragoslav, saobraćajni policajac u penziji, odlučili su da se obrate medijima zbog toga što je njihovog sina Marka (19) policija brutalno pretukla 16. maja ove godine. Incident se desio u tri sata ujutru, na Trgu Nikole Krge, gde je Marko sedeo sa svojim drugovima. "U jednom trenutku, naišao je policijski auto iz koga su izašli policajci Danijel Janković i Milena Milojević.\nTvrdeći da je neko zviždao za njihovim autom, optužili su našeg sina, na šta se on začudio i odmah dobio udarac od policajke, a potom i od njenog kolege, kolenom u stomak. Zatim su mu stavili lisice i tražili ličnu kartu, koju on nije mogao da izvadi jer su mu ruke bile vezane", priča Dragoslav. Kasnije, u autu, pošto im je Marko, revoltiran zbog lisica i udaraca, kazao da će da ga upamte, parkiraju se kod Tehničke škole i, rekavši mu "sad ćeš da vidiš ko će koga da upamti", izvlače ga napolje i policajka ga pendrekom udara u potiljak, o čemu Marko ima i lekarsko uverenje.\n"Potom ga odvoze u stanicu, gde ga oboje šamaraju, a nastavlja da ga vezanog tuče i vođa smene, Milanče, raskrvarivši mu lice. Stiže i Srđan Matunović, tada komandir stanice policije, koji našem sinu određuje pritvor, sve vreme nas ne obaveštavajući gde nam je dete", priča Dragana. Ona navodi da je njihov sin pušten posle dva dana i da će odgovarati po krivičnoj prijavi za nasilničko ponašanje i prekršajnoj zbog nepokazivanja lične karte.\n"Zbog svega ovoga zakazala sam prijem kod tadašnjeg načelnika Policijske uprave Dejana Obradovića, koji mi je rekao da dođem zajedno sa Matunovićem. Međutim, pošto je ovaj mog sina nazvao kriminalcem, ja sam ga podsetila da se protiv njega vode sporovi jer je pretukao čoveka iz Mihajlovca i jer je nezakonito dobijao dečje dodatke, na šta je on je skočio na mene i počeo da me šamara.\nPREBIO DEČAKA JER GA JE PRETICAO\n"Policajac Danijel Janković je pre nepunih mesec dana pretukao još jednog dečka samo zato što je pokušao da "mercedesom" obiđe žutog "keca" u kome je ovaj bio u civilu sa koleginicom Milojević. Pošto ga je pretučeni prijavio, isti onaj vođa smene Milanče, nagovarao ga je da odustane od optužbi, da Janković ne bi snosio posledice, ali se ovaj nije pokolebao i podneo je privatnu tužbu", kaže Dragoslav. "Posle reagovanja Generalnog inspektorata i Matunović i Obradović smenjeni su i postavljeni na niža radna mesta. Pre ove smene, Matunović je pozvao moju kćerku i tražio da me nagovori da odustanem od optužbi, rekavši joj da, u suprotnom, može da joj se osveti, bilo na kom mestu da se nalazi", kaže Dragana.\nZatim je kod Obradovića namerno ušao pre mene, da bi ispričao svoju verziju, a po mom ulasku zapisničar je počeo, pa prekinuo pisanje. Tada mi je Obradović kazao da više veruje svom kolegi, ali da će, ipak, da me sasluša", kaže Dragana. Zbog ovakvog postupanja, Dragana se žalila Generalnom inspektoratu, posle čega je pokrenut disciplinski postupak protiv Matunovića, Obradovića i zapisničara.\nMarinkovići tvrde da je, takođe, po nalogu Generalnog inspektorata u toku i disciplinski postupak protiv Jankovića i Milojevićeve. "U međuvremenu, našu ćerku, koja radi u policiji, Matunović kažnjava premeštanjem u Kolare i smanjenjem plate od 10 odsto. Kad sam ga prošle sedmice pozvao u restoran "Akvarijus", da tražim da nju ostavi na miru jer je u petom mesecu trudnoće, on me je udario, a pred patrolom koju čine njegovi prijatelji, optužio da sam ga gađao flašom.\nIako je pio "pelinkovac", u zapisnik je uneto da je na alkotestu imao nula promila alkohola u krvi, tako da je očigledno da ga kolege štite. Ekspresno su mi oduzeli oružje, za koje imam dozvolu, a očekujem da protiv mene podnesu i krivičnu prijavu", kaže Dragoslav, navodeći da ima svedoke iz restorana koji žele da svedoče u njegovu korist.\nU nameri da čujemo komentar onih koje Marinkovići optužuju, prvo smo se obratili Srđanu Matunoviću. "Pošto se radi o službenim stvarima jer ja nisam nastupao privatno, već kao službeno lice, da biste razgovarali sa mnom moraćete prethodno da dobijete saglasnost načelnika Policijske uprave Smederevo", rekao nam je Matunović. "Pošto je još uvek u toku postupak vezan za postupanje prema Marku Marinkoviću, ne možemo da donosimo unapred zaključke, niti da dajemo izjave.\nUkoliko se ispostavi da je neko nezakonito postupio, biće kažnjen jer nemam nameru da bilo koga štitim, što sam i dokazao u poslednja dva meseca, suspenzijom sedam policijskih službenika koji su prekoračili ovlašćenja", rekao je Popović. Na pitanje iz kojih razloga su smenjeni Matunović i Obradović, Popović je rekao da o tim razlozima ne može javno da govori.


“Ekomar” sprovodi projekat vezan za očuvanje jezera u Kragujevcu | Ritam Grada - vesti Kragujevac\n“Ekomar” sprovodi projekat vezan za očuvanje jezera u Kragujevcu\nUdruženje za promociju i ekološki marketing prirodnih vrednosti “Ekomar” realizovaće projekat pod nazivom “Transparentnost podataka kao bitan činilac očuvanja ekoloških usluga hidroakumulacija” u saradnji sa JKP “Vodovod i kanalizacija” Kragujevac i Prirodno-matematičkim fakutetom, Univerziteta u Kragujevcu.\nTaj program se sprovodi u okviru projekta Beogradske otvorene škole “Zeleni inkubator” uz finansijsku podršku Evropske Unije, Kancelarije za saradnju sa civilnim društvom i Fondacije “Fridrih Ebert”.\nProjekat je usmeren na zaštitu i unapređenje kvaliteta vode na hidroakumulacijama od značaja za stanovnike grada Kragujevca, jezera Gruža, Grošnica, Šumarice i Bubanj. Specifični ciljevi projekta su povećanje transparentnosti podataka o faktorima i posledicama ugrožavanja vodenih akumulacija, unapređenje saradnje između upravljača hidroakumulacija i građana kao i unapređenje razumevanja značaja javnih politika u oblasti zaštite i upravljanja vodama na lokalnom nivou.\nBitan činilac u ostvarivanju rezultata jeste blagovremeno obaveštavanje, komunikacija i aktivno učešće građana putem medija, društvenih mreža i kontakt forme na sajtu Udruženja “Ekomar”.\nZato organizator poziva građane da aktivno isprate aktivnosti na ovom projektu i time doprinesu povećanju svesti šire javnosti o stanju, mogućim ekološkim problemima i načinima rešavanja tih problem na hidroakumulacijama od značaja za stanovnike grada Kragujevca.


VIDEO I NOVE TENDENCIJE (PERFORMANS, INSTALACIJE, KOMPJUTERSKA UMETNOST…)\nOdeljenje za vizuelnu umetnost nudi osnovne studije sa glavnim usmerenjima iz fotografije, videa i novih tendencija. Studentima će uz glavne umetničke predmete biti dostupni i predmeti iz društveno humanističkih, stručno aplikativnih i teorijsko-umetničkih grupa.\nOdeljenje je posvećeno razvoju visokih nivoa idejnih i tehničkih kompetencija koje obezbeđuju široko obrazovanje iz umetnosti, izlaganje i razumevanje slika koje nastaju kroz objektiv, elektronskih medija i metoda interaktivne komunikacije, kao i balans između stručnog i opšteg obrazovanja.\nFotografija, video i nove tendencije se široko tretiraju kao dominantni savremeni mediji za komunikaciju u doba mehaničke i digitalne reprodukcije. Civilizacija slike koja nastaje kroz objektiv , video, veb i grafički dizajn, kompjuterska umetnost, performans i instalacije omogućavaju široko polje različitih izražajnih oblika.\nFotografsko usmerenje omogućava studentima razvoj visokog stepena profesionale svesti i mogućnosti rada u okviru savremenog umetničkog tržišta kao i žanrovski raznorodnim područjima profesionalne fotografije.\nUsmerenje Video i nove tendencije tretira video kao medijum za pravljenje savremene umetnosti kao i učešće u žanrovski raznorodnim područjima profesionalne video produkcije kao što su: reklame, muzički video, narativne i dokumentarne forme i reklamna industrija. Proučavaće se razvoj i relevantnost videa, performansa, filma, instalacija, digitalnih medija u galerijskom svetu i razviti dijalog sa popularnom i naučnom kulturom u kojima ove savremene tendencije funkcionišu.\nKompjuterska umetnost je posvećena istraživanju mogućnosti digitalnih medija u umetničkom i eksperimentalnom kontekstu. Digitalna umetnost nije samo zamenila ostale medije i alate već je ustanovila novi set medija koji ne mogu biti stvoreni korišćenjem nekih drugih bilo konceptualnih bilo tehničkih metoda. Proučavanje kompjuterske umetnosti ohrabruje studente da prošire granice izražavanja na način koji je oslobođen ograničenja tradicionalnih medija.\nZvanje Likovnog umetnika ( Fotografije, Videa i novih tendencija ) potvrđuje Akademija po preporuci nastavnika posle završenih svih ispita i predstavljanja završnog rada koji je prihvaćen od nastavnika. Prezentacija potvrđuje profesionalnu zrelost, dostignuća i sposobnost za samostalan rad.\nVeb i grafički dizajn uvod\nVeb i grafički dizajn 1\nVideo i nove tendencije uvod\nVideo i nove tendencije 2\nVideo i nove tendencije 3\nVideo i nove tendencije 4\nVideo i nove tendencije 5\nVideo i nove tendencije 6\nSavremeni mediji 1\nSavremeni mediji 2\nPredstavljanje i plasman umetničkog dela 1\nPredstavljanje i plasman umetničkog dela 2\nOdnosi sa javnošću 1\nScenski dizajn uvod


Grad Novi Pazar - Održana druga sednica Skupštine\nOdržana druga sednica Skupštine\nOdbornici Skupštine Novog Pazara usvojili su Odluku o učešću lokalne samouprave na javnom nadmetanju za kupovinu objekata Holding kompanije “Raška” u stečaju. Odbornici su dali saglasnost i ovlastili gradonačelnika Novog Pazara Nihata Biševca da kupi objekte te kompanije za potrebe grada. Drugu ovogodišnju sednicu obeležila je i rasprava o rešavanju problema u OŠ “Avdo Međedović”.\nNa početku zasedanja odbornici Stranke demokratske akcije Sandžaka predložili su dopunsku tačku dnevnog reda. Šef ove odborničke grupe Nafilj Sejdović zatražio je od Skupštine grada da usvoji odluku kojom bi uputili zahtev ministru prosvete Mladenu Šarčeviću.\nReagujući na ovaj predlog Šef odborničke grupe Za evropski Novi Pazar dr Muamer Bačevac rekao je da je predlog dostavljen iznenadno i neplanirano, te da prethodno nije bilo konsultacija i dogovora.\n“Tačka je dospela na dnevni red bez ikakvih koalicionih dogovora, uz jedan ogroman pritisak mi smo eto uvrstili ovu tačku na dnevni red, jer mi smo se zaista trudili da budemo korektni koalicioni partneri, pa je i ono što se dešava u Sjenici bez ikakvog prethodnog dogovora, kada je smenjen načelnik Opštinske uprave u Sjenici mi I dalje smo korektan koalicioni partner. Svi znamo da ova Skupština nema nikakve ingerencije za postavljanje direktora škole. Ovaj papir ništa ne znači, a imalo je million drugih načina, a najiskrenija nam je želja da se reši problem ove škole, jer mislim da je značajna za Bošnjake, ako je već proglašena za instituciju od nacionalnog interesa. Zaista mi pokušavamo da budemo koalicioni partneri svima u ovom gradu sa ciljem da je se Novi Pazar gradi i razvija. Zbog jedne tačke da bi u Pazar došlo više od million evra mi ćemo glasati za ovaj predlog iako znamo da nema nikakvu težinu. Nas boli što ta škola ne radi, što deca nemaju grejanje, pun fond časova, što ljudi neće primiti platu, ali ovo nije način”, rekao je Bačeva sa skupštinske govornice.\nGovoreći o planovima za kupovinu imovine i parcela za potrebe grada , gradonačelnik Novog Pazara Nihat Biševac najavio je kupovinu placa u Šutenovcu za izgradnju škole i kupovinu objekta Medicinie rada u okviru Tekstilnog kombinata Raška\n“Ovih dana očekujemo i potpisivanje kupoprodajnog ugovora za zemljište u Šutenovcu, znamo šta će značiti ta škola za ceo grad. Grad Novi Pazar je svih ovih godina sve što je značajno za grad i kupio. Znajući značaj gde je Medicina rada mi smo zainteresovani za kupovinu ovih objekata. Ovde se prodaju samo objekti, a zemljište je u vlasništvu Grada Novog Pazara, tako da upozoravam sve zainteresovane ako kupuju, kupuju problem. Vrednost zgrade je oko 6 miliona dinara. Mi smo zainteresovani i sve što možemo da kupimo to i radimo za interes grada”, rekao je između ostalog Biševac.\nSkupština je usvojila izmenu odluke o prenosu prava korišćenja Gradskog stadiona Fudbalskom klubu Novi Pazar kojom je tom sportskom kolektivu taj objekat ustupljen na 10 godina.


TotalCar.rs » Direktor prodaje BMW-a sumnjičav u vezi sa Teslinim Modelom 3\nBMW, novo, Tesla, TOP, zanimljivo\nNije samo aktuelna predsednička kampanja u našoj zemlji kontekst u kom se zadaju niski udarci. Štaviše, u automobilskoj industriji to je konstanta, a sa sve većom željom proizvođača da osvoje nova tržišta, stiže i veća spremnost da se “oplete” po protivniku.\nPosle Markioneove izjave da “Ljudi kupuju Lamborghinije zato što ne mogu Ferrarije”, sada stiže Ian Robertson, direktor prodaje BMW-a, koji je u Ženevi za Car&Driver rekao da, iako je Model 3 najveći rival BMW iNext električnom automobilu, on nije previše zabrinut u vezi toga.\n“Model 3 će doći, ali nisam siguran ni u kojoj količini, ni koja će mu biti cena, a nisam siguran ni koliko će to biti dobar automobil”, rekao je Robertson.\nIako mu Model 3 izaziva sumnju, on u maniru starijeg, iskusnijeg kolege tapše po ramenu svoju konkurenciju, rečima da veoma podržava potres koji su Tesla i Ilon Mask izazvali u ovoj industriji: “Na mnogo načina podržavam ono što je Tesla uradila. Svetu je potrebna nova vrsta konkurencije. To ne znači da i mi nećemo biti konkurentni koliko i oni, naravno, ali Ilon Mask je postigao mnogo i divim se onome što je uradio.”\nOčigledno u nameri da razuveri sagovornika da je njegov komentar o Modelu 3 maliciozan, Robertson dodaje da je Mask uspeo Teslu da transformiše od startapa do kompanije koja je u punom cvatu, i sada počinje da uviđa neke od izazova koje to donosi. “Mi nemamo takvu vrstu izazova i nama je lakše da proizvodimo i krećemo se unapred,” rekao je Robertson.\nZa sada nije poznato ništa o pomenutom iNext modelu, osim da će biti predstavljen 2021. godine. BMW kaže da će biti u potpunosti električan i autonoman, te bi zaista napraviti pometnju među svojom konkurencijom.


Na bujnom zelenom i stenovitom brdu, smeštenom u gradu Danilovgrad u Crnoj Gori, postojala je potreba da se stvori rezidencija koja bi se svojim dizajnom suprotstavila spoljnom okruženju, koristeći materijale za koje je nadahnuta.\nGledajući vilu spolja, drveni bokovi povišenog prizemlja privlače pažnju posetioca. Šetajući ispod drvenih stubova vidimo vrtni sto i parkirališta, dok prema unutrašnjosti vidimo kuhinju, dnevnu sobu i trpezariju. Iznad donjeg nivoa nalazi se terasa sa drvenom palubom koja predstavlja otvoreni prostor za okupljanje i mesto okupljanja.\nNa gornjem nivou prebivališta drvo daje svoj položaj betonu. Kubični oblik prvog sprata izranja kroz šumu i njegove ravne, jednostavne linije pružaju oblik koji s poštovanjem protivreči složenom okruženju. U unutrašnjosti prvog sprata nalazimo spavaće sobe i neke zajedničke prostore.\nUnutrašnjost rezidencije prati filozofiju dizajna fasade. Jednostavnost je u prvom planu i svaki prostor ima jasnu praktičnu upotrebu. Vredi napomenuti da vila ima mnoštvo prozora - od kojih su neki sa širokim rasponima - a kroz napredne aluminijumske sisteme postignuto je poboljšanje prirodnog osvetljenja i osećaj unutrašnjeg jedinstva.\nVizija ANDU arhitekata koji su dizajnirali vilu B bila je stavaranje rezidencije sa jasnim arhitektonskim identitetom i minimalnim pristupom koji bi mogao pokrenuti kontrastni dijalog sa spoljnim okruženjem šume. Ishod nudi skladnu konstrukciju koja uslove života čini funkcionalnim i prijatnim.


Hoće li Rusija priznati Kosovo?\nInauguracija Donalda Trampa kao predsednika SAD neće uticati na Balkan u smislu nove aktivne politike Vašingtona, već pre u odsustvu bilo kakve politike prema ovoj regiji koja će biti još niže na listi prioriteta nego u slučaju prethodnih američkih administracija, što može proširiti manevarski prostor za delovanje raznih nacionalističkih i drugih nazadnih snaga.\nTakođe, promene mogu podstaći nerealna očekivanja odnosno pogrešne procene domaćih lidera kakvu bi politiku Tramp mogao da vodi prema Balkanu i, shodno tome, rizične kalkulacije – pre svega srpskih nacionalista u cilju ispravljanja, kako doživljavaju, “nepravednih rešenja” iz 1990-ih - što bi i onako nestabilno i napeto stanje u regiji učinile još zapaljivijim.\nNajopasnije je prepustiti Balkan samom sebi\nTrampova najava popuštanja zategnutosti u odnosima sa Rusijom, te kritike na račun NATO i EU, izazivaju najblaže rečeno nelagodu u pojedinim balkanskim zemljama, pre svega BiH, Kosovu, Crnoj Gori i Hrvatskoj, koje su se od devedesetih oslanjale na zapadnu podršku u dobijanju a potom očuvanju nacionalne nezavisnosti i teritorijalnog integriteta.\nDa li će Rusija priznati Kosovo zarad Krima?\nEventualni dogovor sa Putinom o globalnim pitanjima mogao bi rezultirati ostavljanjem većeg prostora Rusiji na Balkanu, koja svih ovih godina nastoji da ojača uticaj u situaciji kada sve zemlje regije teže članstvu u EU a većina i u NATO.\nJedna od spornih tačaka u odnosima Rusije i SAD je širenje Severnoatlantske alijanse na Istok, čemu se Kremlj žestoko protivi. Ukoliko Tramp pretoči svoje kritike na račun NATO-a da je zastarela organizacija i u konkretnu politiku, onda bi to u slučaju Balkana značilo odlaganje na neodređeno vreme prijema Makedonije, Kosova i BiH koji se suočavaju i sa drugim preprekama na putu ka ovoj organizaciji. Istovremeno, popustio bi pritisak na Srbiju koja je proglasila vojnu neutralnost.\nMogući scenario je da Kremlj, zarad američkog prihvatanja aneksije Krima, prizna Kosovo\nU radikalnijem razvoju događaja, po oceni nekih analitičara poput nemačkog Ziba Jansena, moguć je čak i scenario da SAD povuku preostale vojnike sa Balkana, što bi moglo da stvori bezbednosni vakum na Kosovu koje nema sopstvenu armiju, te se oslanja na međunarodne snage u zaštiti granica. To bi ojačalo ambicije Srbije da pripoji sever Kosova na kome inače ima veliki uticaj.\nIstovremeno, moguć je i potpuno drugačiji scenario da u tom sveobuhvatnom sporazumu Moskve i Vašingtona, Kremlj, zarad američkog prihvatanja aneksije Krima, prizna Kosovo – što pominje britanska analitičarka Meri Dejevski (Mary Dejevsky).\nIako na prvi pogled deluje malo verovatna, to nije i bezizgledna opcija imajući u vidu važnost Krima za Rusiju. Tim pre, ako bi se u tom paketu našlo i američko prihvatanje nezavisnosti gruzijskih secesionističkih oblasti Abhazije i Južne Osetije u kojima je razmeštena ruska armija, kao i zadržavanje uticaja Kremlja u moldavskoj separatističkoj regiji Pridnjestrovlju.\nTo bi bio veliki udar za rusku saveznicu Srbiju i dramatično bi promenilo geostratešku dinamiku na Balkanu.\nNisko na listi prioriteta Vašingtona\nNaravno, mnogo je nepoznanica i jedino se može nagađati kako će se Trampov izbor odraziti na Balkan. Jedno su predizborna obećanja, a drugo politička realnost koja je isprepletana kao zmijsko gnezdo, odnosno Hidra, pogotovo u današnjem svetu. U tom kontekstu treba imati u vidu i veoma složenu strukturu odnosa SAD i Rusije još od Drugog svetskog rata od kada su uglavnom bili suparnici, na momente neprijatelji na ivici rata, a takoreći nikada istinski partneri, osim u vreme predsednikovanja Borisa Jeljcina, mada je i tada bilo dosta međusobnog podozrenja.\nUostalom, tu kompleksnu realnost uviđaju i Trampovi najbliži saradnici.\nTako je kandidat za državnog sekretara Reks Tilerson na saslušanju u Senatu kazao da je Rusija prekršila međunarodno pravo aneksijom Krima, dok je budući ministar odbrane general Džejms Matis (James Mattis) rekao da je sve manje područja za saradnju – a sve više za sukob - sa Rusijom. Matis je inače bio i na visokim položajima u NATO savezu i slovi kao veliki njegov pobornik tako da je upitno da li će pristati na marginalizaciju ove moćne vojne alijanse.\nReks Tilerson na saslušanju u Senatu kazao da je Rusija prekršila međunarodno pravo aneksijom Krima\nDakle, na Balkanu ne treba očekivati velike geostrateške obrte od nove američke administracije. Uostalom, ova regija figurira relativno nisko na listi prioriteta Vašingtona još od pada Slobodana Miloševića i prepuštena je EU da se bavi kao svojim dvorištem. Doduše, i Bušova i Obamina administracija su podržavale mere Brisela u nastojanju da se pacifikuje Balkan i približi EU i NATO-u.\nSada je ta podrška pod znakom pitanja, imajući u vidu pomenute Trampove izjave o Severnoatlantskoj alijansi, kao i pohvale Bregzita i, istovremeno, kritike na račun nemačke kancelarke Angele Merkel, pre svega njene migrantske politike.\nOvakvi stavovi novog američkog predsednika idu u prilog rastućim ultradesničarskim, populističkim strankama na starom kontinentu i evroskeptičnim snagama na Balkanu najrazličitijih boja.\nProdubljivanje jaza unutar transatlantskog savezništva negativno bi se odrazilo na evropske integracije Balkana. Nevolja je i u tome što je za razliku od ranijih godina kada je EU imala na raspolaganju različite instrumente da usmerava procese, iako je i dalje aktivna, pre svega kao posrednik u pregovorima Beograda i Prištine - zapravo gubi uticaj jer je njena glavna poluga – perspektiva članstva, sada na „dugom štapu“, zato što je zaokupljena svojim problemima tako da nema ni dovoljno vremena niti kapaciteta da se aktivnije bavi Balkanom.\nDomaći lideri uviđaju da se članstvo odlaže na neodređeno vreme, pa su onda i manje privrženi striktnom sprovođenju kriterijuma EU na putu ka ovom bloku.\nOpasno ispravljanje „istorijskih nepravdi“\nNajveći rizik po Balkan je da bude prepušten sam sebi i s tim u vezi rizična učitavanja pojedinih političara da je sada prilika da se ostvari neostvareno, odnosno isprave „greške“ iz prošlosti. Odnosi u regiji su napeti kao nikada od završetka ratova devedesetih, što potvrđuje nedavni incident sa vozom iz Srbije za Kosovo.\nTo je svakako posledica višegodišnjih nerešenih problema koji se kumuliraju - jer ne postoji elementarni konsenzus u regiji ni oko jednog ključnog pitanja – ali i kalkulacija domaćih politika u pokušaju da iskoriste nove trendove na međunarodnoj sceni za svoje interese.\nNajveće nade od dolaska Donalda Trampa na čelo SAD svakako se gaje u Srbiji i među liderima Srba na Balkanu.\nTo potvrđuje i izjava predsednika Srbije Tomislava Nikolića da očekuje drugačiju, „objektivniju“ politiku Trampove administracije prema Kosovu.\nTakođe, predsednik RS Milorad Dodik je okvalifikovao sankcije Vašingtona kao odmazdu odlazeće Obamine administracije, ali se nada da će ih nova, Trampova, ukinuti.\nNaravno, verovatno ni najtvrđi srpski nacionalisti ne očekuju da će Trampova administracija povući odluku o priznanju Kosova ili da će podržati otcepljenje Republike Srpske od BiH. Međutim, ukoliko steknu utisak da je Tramp nezainteresovan za Balkan ili čak da će ga prepustiti Rusiji, kako spekulišu pojedini domaći mediji, onda to može podstaći rizične i pogrešne kalkulacije.\nDodik se nada da će mu Trampova administracija ukinuti sankcije, a Nikolić očekuje drugačiju, „objektivniju“ politiku prema Kosovu\nPojedini krugovi u Srbiji i Republici Srpskoj - koji smatraju da su srpskom narodu devedesetih nametnuta „nepravedna“ rešenja – verovatno procenjuju da dolazi povoljnije vreme da se makar deo njih ispravi.\nNaime, u Srbiji je prilično rasprostranjeno raspoloženje da je Zapad iskoristio kao izgovor Miloševićevu autoritarnu i nacionalističku politiku – činjenicu da je bila tretirana kao svetski „parija“ - da nametne rešenja na njenu štetu. Tačnije, da su ostale bivše jugoslovenske republike tokom rata uživale simpatije Zapada kao žrtve Miloševićeve politike te da je njihov secesionizam - umesto da bude osuđen - bio dočekan sa simpatijama, kao pravedna borba za stvaranje sopstvene države, kao jedini način da se odbrani od agresivne politike Beograda.\nTo smatra čak i deo kritičara Miloševićeve ratne politike.\nU svakom slučaju, pojedini srpski tabloidi ovih dana slavobitno pišu da će političari u Sarajevu, Prištini, Podgorici i Zagrebu izgubiti podršku SAD, te da više neće moći da drže „ludačku košulju“ navučenu Srbima tokom devedesetih. Naravno, tabloidni mediji su skloni senzacionalizmu. No, i vlasti u Beogradu smatraju da njihova zemlja nije parija kao devedesetih, te da je reformama popravila svoj međunarodni imidž što joj daje veći manevarski prostor.\nU situaciji u kojoj bi Trampova Amerika bila nezainteresovana za Balkan, članstvo u EU sve neizvesnije i udaljenije, a Putinova Rusija sve prisutnija – onda su sve opcije otvorene, uključujući i najpesimističnije.\nAmerička politika prema Balkanu na autopilotu


January, 2020 | Edukacija - Part 2\n🕔13:57, 27.Jan 2020\nFizička aktivnost ima brojne benefite po naše zdravlje, a sada su naučnici otkrili i kada je najbolje da se njome bavimo. Vežbanje i bilo kakav oblik fizičke aktivnosti svakog dana čini naše telo, ali i um zdravim. Pored toga što\n🕔10:07, 24.Jan 2020\nPočele su prijave za Brainfinity – takmičenje u problem solvingu i logičkom razmišljanju za učenike od V do VIII razreda osnovne škole, koje organizuje Institut za moderno obrazovanje u saradnji sa Science on Stage Serbia. Brainfinity je nesvakidašnje nadmetanje u\n🕔09:55, 24.Jan 2020\nKorona virus, koji se prvi put pojavio u Kini, danas je goruća zdravstvena tema. Korona virusom (2019-nCoV), od kako se prvi put pojavio u kineskom gradu Vuhan, do sada je zaraženo preko 200 ljudi. Naučnik Leo Pun, koji je prvi\n🕔09:41, 24.Jan 2020\nIsplata prve, druge i treće mesečne rate stipendija izuzetno nadarenim učenicima, za školsku 2019/2020. godinu počinje danas, 24. januara 2020. godine. Istog dana, počinje i isplata prve mesečne rate stipendija izuzetno nadarenim studentima, za školsku 2019/2020. godinu. Mesečni iznos stipendije\n🕔09:20, 23.Jan 2020\nMinistarstvo prosvete postavilo je širom Srbije bilborde koji prikazuju učenike koji su na internacionalnim takmičenjima osvojili brojna priznanja. 38 bilborda sa fotografijama talentovanih osnovaca i srednjoškolaca postavljeno je u Beogradu, Novom Sadu, Nišu, Užicu, Kragujevcu i Čačku. Na njima su\n🕔11:38, 22.Jan 2020\nInstalirajte aplikaciju ISS Live Now…detektor je na svaka 92 minuta pokazati da iznad naših glava preleće Međunarodna svemirska stanica, projekat koji već skoro dvadeset godina realizuje 15 država sveta. Na dalekih 400km iznad naših glava, u uslovima bez gravitacije, pri\n🕔09:47, 22.Jan 2020\nMinistarstvo prosvete, nauke i tehnološkog razvoja Republike Srbije i Nemačka služba za akademsku razmenu (DAAD) usvojili su listu za finansiranje 25 projekata od ukupno 58 predloženih. U pitanju su projekti koji su ispunjavali uslove Konkursa za sufinansiranje naučne i tehnološke\n🕔09:37, 22.Jan 2020\nSkupština Republike Srbije počela je danas 12. vanredno zasedanje, a na dnevnom redu su izmene i dopune više zakona iz oblasti prosvete. Između ostalih, pred poslanicima će se naći i Predlog izmena i dopuna Zakona o osnovama sistema obrazovanja i\n🕔09:48, 17.Jan 2020\nOvih dana susrećemo se s vestima da je vazduh i te kako zagađen u našoj zemlji. Upravo iz tog razloga, međunarodni tim naučnika je 2017. godine uradio kliničko ispitivanje u želji da saznaju kako efekti izlaganja koncentraciji zagađenog vazduha od


Bugajski: Neki i dalje osporavaju Crnu Goru - Atlantski Savet Srbije\n„I dalje ima članova srpske elite i crkve koji veruju da Crna Gora pripada Srbiji“, izjavio je za „Glas Amerike” Janoš Bugajski, visoki saradnik Centra za analizu evropske politike,komentarišući reakcije u Srbiji na Zakon o slobodi veroispovesti koji je nedavno usvojila Skupština Crne Gore. On je naglasio da postoji element u srpskoj politici, u vladi i van nje, koji pokušava da podrije nezavisnost Crne Gore i njeno članstvo u NATO-u. Po njegovim rečima to malo liči i ima određenih paralela sa onim što Rusija veruje u pogledu Ukrajine.\n„Crna Gora ima svoju nezavisnu crkvu, koja nije priznata na isti način na koji se priznaje ukrajinska crkva. Međutim, možda će se to dogoditi u bliskoj budućnosti. To ne može da se isključi. Da bi održala svoju nezavisnost, Crna Gora mora da ima svoje institucije, a Srbija s druge strane ne može sebi da prišuti sukob sa Crnom Gorom, jer će to podriti njen napredak i put ka Evropskoj uniji i uticati na stabilnost u zemlji“, dodao je Bugajski.\nOdgovarajući na pitanja novnara ko stoji iza kampanje u Srbiji protiv Crne Gore, i da li se može govoriti o istim snagama koje su pokušale da destabilizuju Crnu Goru uoči izbora 2016. godine izjavio je sledeće:\n„Postoji razlika između toga ko orkestrira kampanju i ko je vodi. Ko vuče konce iza scene. Postoje neki elementi u crkvi, ali i u vladi, a da ne pominjem imena jer bi morali da se pogledaju u ogledalo i da vide u šta vode Srbiju i Crnu Goru, ako nastave tim putem konfrontacije“, rekao je Bugajski.\nUpitan da odgovori da li se u ovom slučaju može govoriti o ruskom uticaju, odgovorio je da on nije isključen. Po njegovim rečima Rusija još uvek nije odustala da destabilizuje Crnu Goru, a deo ruske politike je pokušaj da se NATO iznutra destabilizuje. Bugajski smatra da za taj cilj Rusija i dalje može da koristi srpski nacionalizam i pravoslavlje. Po njegovim rečima, Rusija je pretrpela veliki poraz u Ukrajini i ne želi još jedan kada je reč o Srpskoj pravoslavnoj crkvi.\n„Zbog toga je podržava koliko može i to može da uvede i Srbiju i Crnu Goru u nasilje. U tom slučaju posledice neće trpeti samo Rusija, već i lokalno stanovništvo“, dodao je Bugajski.\nPrevious Amerika na engleskom tlu\nNext NATO će imati i svoje dronove


U Etno selu “Stanišići” počeo Sajam zdravlja /FOTO/ - ETNO SELO STANIŠIĆI\nAutor: Dalibor Jović 27/10/2017\nU svečanoj sali „Moskva“, u Etno selu “Stanišići” 26.10.2017. svečano je otvoren prvi Sajam zdravlja i zdravog načina života – Kompanija Boksit ad. Sajam je okupio veliki broj učesnika, medicinskih stručnjaka, a građani će imati prilike da se u dva sajamska dana upoznaju sa radom brojnih zdravstvenih institucija, kao i da obave preventivne preglede.\nSajam zdravlja i zdravog načina života – Kompanija Boksit ad. prilika da se građani Bijeljine, kao i stručna javnost – doktori i ostali medicinski radnici, upoznaju sa enačinom rada eminentnih medicinskih ustanova iz regiona, kao i da se sa njihovim vrhunskim stručnjacima konsultuju o očuvanju svog zdravlja, te izvrše pojedine preventivne preglede.\nGeneralni pokrovitelj sajma je Kompanija Boksit ad Milići, Opšta bolnica Atlas Beograd, Centar za srce BH Tuzla, kao i specijalni gost – Institut za kardiovaskularne bolesti Vojvodine Sremska Kamenica.


UPOZORENJE IZ TOPLANE: Za lažne prijave snosićete troškove! – Kruševac PRESS\nAutor Redakcija\t Poslednje ažuriranje 15.11.2018.\nPovodom čestih žalbi na kvalitet grejanja na početku grejne sezone Javno komunalno preduzeće Gradska toplana uputilo je obaveštenje korisnicima.\nU Gradskoj toplani ističu da zbog brojnih neosnovanih poziva vezanih za kvalitet isporučene toplotne energije, moraju da podsete korisnike da je Odlukom o načinu i uslovima snabdevanja toplotnom energijom grada Kruševca predviđeno da prosečna temperatura u grejnom prostoru iznosi 20 stepeni.\n“Srednja spoljna temperatura u prethodnom periodu bila 15 stepeni, tako da nije postojala potreba za pregrevanjem potrošača. Shodno spoljašnjim temperaturama, Toplana će i u narednom periodu proizvoditi i isporučivati grejanje.\nSa željom da nastavimo kvalitetnu saradnju sa svim korisnicima, svaku reklamaciju potrošača detaljno ćemo razmotriri i ekipe zadužene za merenja utvrdiće stanje po zahtevima, ali ukoliko se utvrdu da su temperature u stanovima niže od propisanih u skladu sa tim i računi za utrošenu energiju biće korigovani.\nPotrošači moraju biti upoznati sa činjenicom da ukoliko zahtevaju merenje, a utvrdi se da je temperatura u skladu sa propisanom, sami će snositi troškove neopravdane reklamacije”, navodi se u obaveštenju.\nGradska toplanaGradska toplana Krusevacgrejanjeprijava\nPROJEKAT EVROPSKE UNIJE: Pomoć za povratak na Kosovo


Poklonite deci putovanje umesto igračaka – LaVie.rs\nDeca vole igračke. I dečijim željama je teško odoleti. O tome koliko je zaista igračaka potrebno deci i zašto ih ne treba gomilati već smo pisali. Ali jedan od razloga zbog kojih roditelji upadaju u zamku kupovine igračaka je verovanje da će se zahvaljujući njima deca razvijati. Ipak, naučna istraživanja otkrivaju nam šta u stvari najbolje pospešuje razvoj mozgova mališana.\nBritanski naučnici radili su istraživanja o tome šta decu čini srećnima i pomaže u njihovom razvoju i došli do zaključka da umesto što roditelji stotine funti troše na igračke, ovaj novac bi trebalo da preusmere na porodična putovanja. Razlozi za to su brojni, ali možda najvažniji je zajedničko vreme koje ćete pokloniti svojoj deci izmešteni iz svakodnevnih obaveza i stresa. Istraživanja su pokazala da upravo vreme provedeno sa porodicom čini da se deca osećaju voljenom, i da na ovaj osećaj utiče interakcija sa drugim ljudima, a ne dobijanje poklona. Upravo putovanja pružaju pregršt prilika za razgovor, maženje i interakciju punu ljubavi.\nIgračke su se poslednjih decenija promenile, pa se deca danas manje igraju društvenih igara koje uključuju više članova porodice, već se odvajaju u svoje sobe, u svoj svet, često ispred ekrana, stvarajući distancu između članova porodice. Takođe, zadovoljstvo kupovinom materijalnih stvari kod dece, kao i kod odraslih traje kratkoročno. Dok putovanja istovremeno pružaju priliku za zajedničko vreme koje je dragoceno za odrastanje, daju mogućnost za istraživanje, učenje, razvijanje i stvaraju uspomene koje trajno ostaju u sećanju i stvaraju dugoročno zadovoljstvo.\nDečija psihološkinja Margot Sunderland tvrdi da odlazak na odmor predstavlja odličnu investiciju za razvoj dečijeg mozga i pomaže im u građenju koncentracije.\nPorodični odmor podrazumeva zajedničke šetnje, igranje bagmintona na plaži, građenje zamka od peska, učenje dece novim veštinama poput plivanja ili skijanja, obilaženje kulturnih znamenitosti, upoznavanje sa prirodom, isprobavanje novih ukusa, istraživanje novih predela, nova iskustva, avanturu i jačanje međusobnih veza. Sve ovo utiče na socijalnu, psihološku, senzornu, i kognitivnu interakciju.\nZbog toga sledeći put kad budete želeli da poklonite nešto svojim mališanima, umesto da kupite igračku odvojite novac i isplanirajte zajedničku avanturu u kojoj ćete svi uživati i koju ćete dugo pamtiti.\nporodica, putovanje\t0\n"Cloud Ada" - nova manifestacija u Beogradu


Posledica Bregzita: Izidžet osniva novu kompaniju s sedištem u Austriji - Bizlife.rs\n12:51 London, 14/07/2017\nNiskobudžetni avioprevoznik Izidžet (EasyJet) objavio je danas da formira novu aviokompaniju Izidžet Jurop (EasyJet Europe) koja će biti bazirana u Beču i koja će omogućiti toj britanskoj firmi da nastavi nesmetano da leti u Evropi posle Bregzita.\nSedište će biti u Beču i dozvoliće kompaniji da leti istovremeno širom Evrope kao domaća firma kada Velika Britanija napusti EU, bez obzira šta bude dogovoreno oko budućeg vazdušnog sporazuma Velike Britanije i EU, navodi se u saopštenju britanske aviokomanije čije sedište je u Lutonu, na severu Londona.\nNa osnovu Bregzita Velika Britanija bi mogla da izadje iz jedinstvenog evropskog vazdušnog prostora, po kome se komapnijama baziranim u uključenim zemljama dozvoljava da lete bez prepreka širom cele Evrope.\nČim je objavljena odluka Britanaca da žele da napuste EU, na referendumu 23. juna 2016. godine, Izidžet je saopštio da će pokušati da dobije dozvolu za obavljanje vazdušnog saobraćaja u nekoj drugoj zemlji EU da bi mogao bez ometanja da koristi evropske linije.\nU današnjem saopštenju kompanija Izidžet je navela da je ranije ove godine podnela zahtev kod Austro Kontrola (Austro Control) za dobijanje sertifikat za vazdušni saobraćaj (CTA) i kod austrijskog saveznog ministarstva za saobraćaj, inovacije i tehnologiju za dobijanje dozvole za obavljanje vazdušnog saobraćaja.\nProcedura akreditacije je sada u odmakloj fazi i kompanija se nada da će uskoro dobiti dozvolu što će joj omogućiti da osnuje novu kompaniju Izidžet Jurop.\nIzidžet je naveo da ni jedno od 6.000 radnih mesta u Velikoj Britaniji neće biti prebačeno u Austriju.\nMatična firma bazirana u Lutonu biće zadužena za korišćenje oko 140 aviona baziranih u Velikoj Britaniji koji će služiti za veze te zemlje sa zemljama EU i sa neevropskim zemljama. Izidžet Jurop će koristiti oko sto letelica i osloniti se na svojih 4.000 zaposlenih u Evropskoj uniji.\nlou kost avio saobraćaj


Pretresno veće Haškog tribunala proglasilo je ratnog predsednika Republike Srpske Radovana Karadžića krivim za genocid u Srebrenici i za zločine protiv čovečnosti u BiH, i izreklo mu kaznu od 40 godina zatvora.\nPretresno veće, kojim je predsedavao Južnokorejac O-Gon Kvon, a čiji članovi si bili sudije Hauard Morison iz Velike Britanije i Melvil Berd sa Trinidada, utvrdilo je da je optuženi Karadžić kriv za genocid, zločine protiv čovečnosti i kršenje zakona i običaja ratovanja, koje su počinile srpske snage u ratu u Bosni i Hercegovini od 1992. do 1995. godine.\nProglašen je krivim za genocid na području Srebrenice u julu 1995, ali je najteže optužbe oslobođen za zločine koji su celog rata vršeni u drugim bosanskohercegovačkim opštinama.\nU velikom delu Bosne i Hercegovine snage pod vrhovnim zapovedništvom optuženog, počinile su ubistva i progone, formirale zarobljeničke objekte i logore u kojima je mučeno nesrpsko stanovništvo. Hiljade muslimana i Hrvata bili su prisiljeni da napuste svoje domove, ali veće nije dobilo dovoljno dokaza da je tome prethodila genocidna namera optuženog.\nVeće je utvrdilo da je između aprila 1992. i novembra 1995. Karadžić učestvovao u zajedničkom zločinačkom poduhvatu opsade Sarajeva. Civili su bili meta snajperista i nasumičnog granatiranja grada. Karadžić, prema oceni sudija, nije preduzeo ništa da spreči artiljerijsku i snajpersku vatru, nego je u susretu sa predstavnicima međunarodnih mirovnih snaga i pregovarača uporno negirao nesporne činjenice o opsadnom teroru.\nSnajperisti su ubijali i decu, smišljeno, da bi stvorili atmosferu terora i beizizlaznosti, rekao je sudija O-Gon Kvon u sažetku presude. Optuženi Karadžić, kao vrhovni komandant VRS nije tome stao na put, mada je bio svestan da su žrtve opsade civili. Odobravao je ili tolerisao sve napade, jer je teror bio u funkciji njegovih političkih i vojnih ciljeva, ali i pregovora sa predstavnicima međunarodne zajednice.\nUzimanje pripadnika međunarodnih snaga za taoce, sudsko veće je takođe okvalifikovalo kao zajednički zločinački poduhvat. Karadžić je učestvovao u stvaranju plana i pripremi za uzimanje talaca, tretirao ih kao neprijateljsku stranu i postavljao uslove za njihovo oslobađanje.\nSudsko veće je na osnovu izvođenja dokaza utvrdilo da je optuženi imao nameru da iz Srebrenice silom i zauvek protjera muslimansko stanovništvo. Od 13. jula uveče znao je da se vrše masovna streljanja. Kao vrhovni komandant VRS jedini je imao ovlašćenja da spreči masovne egzekucije, ali to nije učinio. „Sam je naredio da se većina zarobljenih iz Bratunca sprovede ka Zvorniku, to jest ka mestima pogubljenja“, rekao je sudija Kvon. Sudsko veće bilo je složno u oceni da je jedini razuman zaključak da je optuženi odobravao da se unište svi muslimani u Srebrenici, što može imati samo jedno ime – genocid.\nVeće je zato konstatovalo da je Karadžić kriv za genocid u Srebrenici, i to je u osnovi izricanja prvostepene kazne od 40 godina zatvora.\nTrajni link https://p.dw.com/p/1IJWV


ISO/PAS 45005 - StandCert\nPandemija COVID-19 potpuno je promenila svet rada. Organizacije su morale odmah da se prebace na široko rasprostranjeni rad na daljinu i da se brzo prilagode suočavanju sa izazovima koje donosi veća distribucija radne snage.\nŠta je ISO/PAS 45005?\nISO/PAS 45005 pruža opšte smernice za bezbedan rad tokom pandemije COVID-19. Standard je od značaja za organizacije svih sektora i veličina i savetuje organizacije kako da upravljaju rizicima proizašlim iz pandemije i kako na taj način mogu da zaštite zdravlje zaposlenih.\nS obzirom da su zdravlje i dobrobit zaposlenih prioritet za sve organizacije, objavljivanje ISO/PAS 45005 je ključni korak koji ističe najbolju praksu u pogledu bezbednog rada tokom pandemije. Može se koristiti samostalno ili integrisati u okvir sistema upravljanja zaštitom zdravlja i bezbednošću na radu organizacije, gde će poslužiti kao smernica za ISO 45001.\nISO/PAS 45005 takođe razmatra i druge ljude na koje aktivnosti organizacije mogu uticati (npr. posetioci, kupci, korisnici usluga, opšta javnost).\nISO/PAS 45005 daje smernice za:\nupravljanje sumnjivim ili potvrđenim slučajevima COVID-19 na radnom mestu, kod kuće ili u mobilnom radnom okruženju\nplaniranje izmena ograničenja\nSmernice se odnose na:\nsposobnost pojedinaca da rade bezbedno tokom pandemije COVID-19 i\nnačin promene operacija kako bi se odgovorilo na povećani rizik po zdravlje, bezbednost i blagostanje u vezi sa radom.\nPlaniranje i procenu rizika


Abazović: Pokušava se spriječiti rješavanje slučaja ubistva Duška Jovanovića - Glas Srpske\nSrna 15.10.2021 13:20\nPODGORICA - Potpredsjednik Vlade Crne Gore Dritan Abazović rekao je da su se određene političke strukture udružile i pružaju zaštitu licima iz kriminalnih struktura odgovornim za ubistvo urednika lista "Dan" Duška Jovanovića.\nAbazović zbog istrage nije mogao da kaže koga je posjetio u zatvoru "Spuž", ali je rekao da je sa tom osobom razgovarao u vezi sa ubistvom Jovanovića i da je o svemu obavijestio tužilaštvo, sud, Biro za operativnu koordinaciju službi bezbjednosti, Komisiju za praćenje istraga napada na novinare i imovinu medija, kao i porodicu ubijenog urednika "Dana".\n"Kome je u interesu da spriječi rješavanje slučaja ubistva Duška Jovanovića moraće da odgovori javnosti. Indikativno je što su se određene političke strukture udružile i pružaju zaštitu licima odgovornim za taj slučaj iz kriminalnih struktura", rekao je Abazović crnogorskim medijima. Abazović je ranije danas rekao da je posjetio jednog zatvorenika u Upravi za izvršenje krivičnih sankcija nakon što je od tog "kriminalca dobio pismo o jednom važnom slučaju".\nOn je naveo da je riječ o veoma važnom slučaju i da neće reći koga je posjetio, a da oni koji insistiraju na tome opstruišu taj slučaj, te najavio da će, ako to uspiju, sve objelodaniti.\n"Pošto se ta priča sad aktivira, onda je to vjerovatno i želja. Ako se bude upropastio, ja ću onda reći sve detalje, pa neka javnost sudi o mojim postupcima i postupcima Demokrata", poručio je Abazović. Vlasnik i glavni i odgovorni urednik lista "Dan" Duško Jovanović ubijen je 2004. godine u Podgorici, ispred zgrade tog lista.


O nama - Agencija APKE\nAPKE je privatna agencija osnovana za pravni konsalting i edukaciju sa namjerom da svim zainteresovanim u okviru svojih ljudskih i materijalnih resursa omogući transfer znanja iz oblasti prava kroz primjenu zakonskih i podzakonskih akata na cijelom prostoru Bosne i Hercegovine korištenjem savremenih tehnologija, uz poštivanje međunarodnih i domaćih standarda, propisa i normi, a u cilju razvoja znanja društva. Agencija je posebnu pažnju posvećuje transponiranju međunarodnih propisa (direktiva,mišljenja, preporuka, odluka i dr) u domaće zakonodavstvo Bosne i Hercegovine!\nMisija Agencije jeste, razvoj znanja iz pravnih propisa te uvođenje novih sistema prenošenja istog u sve pore života u svaku instituciju, preduzeće, udruženje i fizičko lice kroz podizanje pravne kulture i obuke u segmentu pojedinog propisa.\nVizija: Postati vodeća Agencija kada je riječ o snadbjevanju pravnim konsaltingom svih segmenata tržišta, te edukaciji kao jednom od najbitnijih segmenata sigurnosti i razvoja institucija preduzeća, udruženja i fizičkih lica tako i cjelokupnog bosanskohercegovačkog društva.\nSvrha biznisa: Približiti praktičnu normu propisa svojim klijentima te iste naučiti da uz adekvatno znanje i primjenu istog poboljšaju kvalitet svog postojanja.\nOsnovni sistem vrijednosti:\n• Naručioc usluge na prvom mjestu!\n• Naporan rad i neprekidna nadgradnja\n• Rješenje svih pravnih problema na jednom mjestu\n• Pravni konsalting iz svih propisa,\nEdukaciona nastava po katalozima nastavnih ciljeva kao priprema za verifikaciju znanja za APKE- pasoš. Imaoc APKE – pasoša, ostvaruje besplatno učešće za jednog učesnika institucije koja je uplatila godišnju kotizaciju u iznosu od 450 KM u svim edukacijam i elektronskim informacijama koje organizuje odnosno posjeduje APKE u toku jedne godine. Posjednik APKE – pasoša ako zadovoljava stručne i iskustvene reference može biti angažovan kao predavač/eksper u edukacijama od strane APKE.


Da li novi zakon sprečava korupciju ili ponižava medicinare - Zdravlje Vodič | Vaš vodič kroz zdravstveni sistem Srbije\nNovi Zakon o zdravstvenom osiguranju koji je propisao da svaki pacijent može darivati lekara poklonom vrednim najviše 2.700 dinara i dalje izaziva polemiku u javnosti. I dok jedni smatraju da je ovaj način legalizovan mito, a drugi komentarišu da je ova profesija još jednom ponižena, iz Lekarske komore Srbije poručuju da će pomoći u sprovođenju ovog člana zakona, “sa željom suzbijanja korupcije u zdravstvu i vraćanja ugleda lekarskoj profesiji”.\nDr Milan Dinić, direktor Lekarske komore Srbije, podseća da je “običaj donošenja različitih vrsta poklona u znak zahvalnosti lekarima veoma je prisutan u našem narodu, pa je cilj novih zakonskih odredbi da se ova oblast uredi”. S druge strane, dr Milica Nikolić Urošević, predsednica Udruženja izabranih lekara, za “Zdravlje Vodič” kaže da su ovim pravilima još jednom žigosani i poniženi lekari koji rade u državnim ustanovama jer se ona odnose samo na njih, a ne i na njihove kolege iz privatne prakse.\nU Lekarskoj komori objašnjavaju da je reč o novinama koje su usklađene sa sličnom odredbom Zakona o zaposlenima u javnim službama, kao i sa zakonodavstvom EU gde je takođe regulisana oblast poklona javnim službenicima, pa samim tim i zdravstvenim radnicima.\nDr Dinić podseća da su lekari, tokom svog rada, obavezani Hipokratovom zakletvom, kao i da sam etički kodeks Lekarske komore Srbije navodi da, “izuzev redovne nagrade za rad lekara u obliku plate, honorara ili drugih ličnih primanja, kao i zadovoljstva da je pomogao pacijentu, pribavljanje druge materijalne i nematerijalne koristi od rada lekara nije u skladu sa etičkim standardima”.\n“Lekarska komora Srbije zato smatra da je uređivanje te oblasti bilo potrebno, jer sve dok običaj iskazivanja zahvalnosti poklonima ne počne da jenjava u našem društvu, lekari će, kao i mnogi drugi državni službenici, i dalje dolaziti na loš glas upravo zbog poklona koje im građani, po pravilu, samoinicijativno donose. Zato smatramo da je uvođenje transparentnosti u taj odnos korisno i za lekare i za pacijente”, naglašava naš sagovornik.\nDrugačije mišljenje ima dr Milica Nikolić Urošević koja ističe da bi pravila ponašanja i rada trebalo da važe podjednako za lekare u državnim i privatnim ustanovama.\n” Pacijenti su zbunjeni, a mnogi tek sada misle da, prilikom odlaska na pregled u dom zdravlja, moraju da ponesu i poklon inače neće dobiti odgovarajući tretman. Tome su značajno doprineli i mediji koji su preterano mnogo izveštavali o ovoj novini preskačući određene suštinske promene”, kaže dr Urošević uz napomenu da su mnogi smatrali da se ova zakonska odredba reguliše odnos sa farmaceutskim kućama koje neretko plaćaju lekarima kongresna putovanja.\n” Čak i da je ovaj član zakona donet zbog farmaceutske kuća to je trebalo da bude drugačije definisano. Direktori dobro znaju gde i o čijem trošku putuju zaposleni. Čini mi se kao da se na ovaj način skreće pažnja javnosti sa izuzetno važnih zdravstvenih tema i spornih promena koje je doneo novi zakon”, kaže naša sagovornica uz komentar da ne veruje da će novi zakon promeniti bilo šta kada je u pitanju korupcija u zdravstvu.\nZa godinu i po dana stižu podzakonski akti\nNa naše pitanje da li se zna ko će popisivati poklone za medicinare i na koji će način toi biti sprovođeno u Lekarskoj komori kažu da će ministar zdravlja u narednih 18 meseci doneti podzakonska akta koja će bliže urediti sprovođenje Zakona o zdravstvenoj zaštiti, pa sigurno i praktičnu primenu ovog člana.


Državni sekretar obilazi na Goliji oko 4000 ugroženih grla stoke – Info LIGA\nby infoLIGA · 11/01/2017\nDržavni sekretar Ministarstva poljoprivrede i zaštite životne sredine. Željko Radošević, upravo je stigao na Goliju gde će sa čelnicima ivanjičke opštine obići devet sela u kojima je ugroženo 4.000 grla stoke kojoj ponastaje hrane.\nZamenik predsednika opštine Ivanjica, Momčilo Mitrović, rekao je da je od nadležnih institucija zatražena pomoć oko 200 tona stočne hrane, koja bi podmirila potrebe životinja u selima Brusnik, Ostatija, Srednja reka, Pridvorica, Devići, Kušići, Brezova, Močioci, Osonica…\nZbog niskih temperatura , snega i smetova nismo u mogućnosti da pročistimo sve nekategorisane i lokalne puteve do mesnih zajednica gde živi najveći broj stanovništa koje se bavi stočarstvom. Zbog nepovoljne vremenske situacije trenutno je ugrožena polovina stočnog fonda u našoj opštini. Pomoć u najnužnijim količinama koncentrovane stočne hrane zaista bi mnogo značila.-rekao je Mitrović.\nVlada Republike Srbije, osim prioriteta očuvanja ljudskih života, mora dati maksimalan doprinos očuvanju naših matičnih stada. S’ obzirom da je od strane lokalne samouprave upućen apel da resorno Ministrstvo preduzme odgovarajuće korake kako bi obezbedilo dovoljne količne stočne hrane za ugroženo područje, došli smo da obiđemo teren i sagledamo situaciju. Naše ministarstvo već je preduzelo sve korake kako bi hrana u što kraćem roku stigla do ugroženih područja.Količine će biti u skladu sa upućenim zahtevima.-kaže Radošević.\nTags: državni sekretargolijaobilazakstoka\nIvanjica dobila tim za delovanje u nesrećama\nNext story Ledeno doba na Goliji\nPrevious story Otvoren telefon za hitne slučajeve


Za vreme uskršnjih i prvomajskih praznika javni prevoz u Beogradu funkcionisaće po redukovanom, nedeljnom i subotnjem redu vožnje. Međutim, šta to znači u praksi? To znači da će od sutra do 5. maja umesto 1.367 vozila javnog prevoza, koliko je inače u opticaju radnim danima, u ...\nREDUKOVAN GRADSKI PREVOZ! Od sutra čak 600 VOZILA MANJE na beogradskim ulicama ZBOG PRAZNIKA\nOdluka Sekretarijata za javni prevoz Javni prevoz u Beogradu za vreme uskršnjih i prvomajskih praznika funkcionisaće po redukovanom, nedeljnom i subotnjem redu vožnje. Naime, od sutra do 5. maja umesto 1.367 vozila javnog prevoza, koliko je inače u opticaju radnim danima, u ...\nOd Velikog petka do 29. aprila važiće red vožnje za nedelju, 30. će se voziti po subotnjem redu, a 1. i 2. maja opet kao nedeljom. Subotnji red biće 3. i 4. maja, a 5. će važiti raspored za nedelju. Od Velikog petak pa skoro do Đurđevdana u javnom prevozu će se smenjivati samo ...\nOd Velikog petka do 29. aprila važiće red vožnje za nedelju, 30. aprila voziće se po subotnjem redu, a 1. i 2. maja opet po nedeljnom. - Subotnji red biće na snazi 3. i 4. maja, a 5. će važiti red vožnje za nedelju Od Velikog petka pa skoro do Đurđevdana u javnom prevozu će se ...


Udarili smo pravo u srce\nŠefi BIA je istakao da je organizovani kriminal u Srbiji "ozbiljno uzdrman". On je dodao da će uvek postojati grupe, u većim gradovima, ali to nije taj stepen opasnosti kao kada neki veliki klan prodre u državne strukture\nBEOGRAD - Direktor Bezbednosno-informativne agencije (BIA) Rade Bulatović ocenio je juče, u ekskluzivnom intervjuu Tanjugu uoči obeležavanja dana BIA, 17. oktobra, da je bezbednosna situacija u Srbiji stabilna. "Stanje bezbednosti u našoj zemlji je na nivou bezbednosti na kojem se nalaze države u okruženju. U nekim susednim zemljama prisutne su izvesne eskalacije, koje govore o pogoršanoj bezbednosnoj situaciji, što kod nas nije slučaj.\nDakle, možemo da budemo zadovoljni stanjem bezbednosti u Srbiji", rekao je Bulatović za nacionalnu agenciju. Sumirajući rezultate rada u protekle tri godine, koliko je on na čelu BIA, Bulatović je izdvojio činjenicu da je u BIA uveden "državni red". On smatra da se posle uspešnih akcija, koje su izvršile bezbednosne snage Srbije u poslednjih godinu i po dana, može reći da je ozbiljno zaustavljen trend jačanja organizovanog kriminala u Srbiji, odnosno da je "ozbiljno uzdrman". "Sve ove akcije koje su izvedene, zapravo su udar u srce organizovanog kriminala".\n"Naravno, uvek će postojati grupe, u većim gradovima, ali to nije taj stepen opasnosti kao kada se organizovani kriminal ujedini na nivou cele Republike, kada se napravi veliki klan, kada on prodre u državne strukture, i kada zavlada korupcija. Toga više ne mogu da kažem nema, ali bitno je smanjeno učešće takvog oblika kriminala", precizirao je Bulatović.\nOn je naglasio da, kad je reč o terorizmu, na teritoriji Srbije nema organizovanih terorističkih grupa. "Ali, ima određenih veza sa terorističkim grupama koje se nalaze u okruženju. Sada, međutim, sasvim sigurno, možemo da kažemo da je taj oblik ugrožavanja bezbednosti Srbije pod kontrolom". Prema njegovim rečima, brojna hapšenja pripadnika različitih mafijaških grupa rezultat su i pojačane aktivnosti Agencije, ali i kontinuiteta u njenom radu.\nMLADIĆA JE TEŠKO UHAPSITI\nKad je reč o sprovođenju Akcionog plana Vlade Srbije, Bulatović je bez dileme:"To je državno pitanje broj jedan". On je rekao da u skladu s tim "svi državni organi imaju zadatak da u tome učestvuju i da realizuju taj zadatak Vlade Srbije. I BIA, zajedno sa drugim organima, pre svega s policijom i vojnim bezbednosnim službama, ima svoj deo zadataka koje ispunjava u potpunosti".\n"Mi se nadamo da ćemo taj zadatak rešiti u najkraćem roku", rekao je direktor BIA. Objašnjavajući činjenicu da Ratka Mladića ne mogu da lociraju i uhapse tri moćne službe bezbednosti, on je rekao: "To pitanje je kompleksno. Jedan deo razloga se odnosi na stanje u službama, koje nisu tako moćne kako ih predstavljaju, a jednim delom i na samu ličnost za kojom se traga. Radi se o jednom zatvorenom krugu lica koja su uglavnom iz vojnih struktura, etnički bliski, iz jednog regiona; da ne upoređujem ovaj slučaj s nekim susednim zemljama, gde mnogo bolje i organizovanije službe i po 40 godina tragaju za nekim licima".\nNa pitanje da li je optimista kada je reč o hapšenju Mladića, on je odgovorio da je "uvek optimista", pa "i u ovom konkretnom slučaju".\n"Jer, takve akcije se ne sprovede u kratkom intervalu od nekoliko dana. To su duge akcije, koje se vode praktično godinama. Izuzetno sarađujemo s MUP-om. Mi dajemo logističku, tehničku i informativnu podršku, u akcijama u kojima smo učestvovali, a jednu od njih smo, praktično, samostalno sproveli do realizacije. To je slučaj 'drumske mafije', čije razotkrivanje smatram jednim od najvećih uspeha BIA u ovoj godini".\nGovoreći o "prelivanju" kriminala sa teritorije Kosova i Metohije, direktor BIA je objasnio da je reč o raznovrsnim oblicima kriminalnih aktivnosti. "To se pre svega odnosi na drogu, zatim trgovinu ljudima, trgovinu oružjem; zapravo nema oblika kriminala koji u toj zoni nije razvijen i koji se ne prenosi tranzitno preko Srbije i dalje ka Evropi". Bulatović je opovrgao spekulacije da nakon ubistva Dušana Spasojevića Šiptara srpskom narkomafijom rukovode Albanci sa Kosova, istakavši da to, inače, spada u nadležnost MUP-a i policije, budući da se BIA bavi prvenstveno najtežim oblicima međunarodnog organizovanog kriminala.\n"Operativna saznanja BIA ne potvrđuju tezu da Albanci vode našu narkomafiju. Radi se o više grupa koje postoje u Srbiji. U svakom većem gradu postoji po nekoliko grupa koje se time bave i oni su uglavnom pod kontrolom policije, a i BIA, kada prelaze međunarodne granice i kada to dobije oblik međunarodno organizovanog kriminala". Na pitanje da li u takvim slučajevima BIA kontaktira sa Unmikom, on je odrečno odgovorio, primetivši da "Unmik nije partner BIA na Kosovu i Metohiji".\nBulatović je naglasio da kriminalci sarađuju mnogo lakše nego države. "Oni nemaju opterećenja. Za njih granice ne postoje. Sarađuju kriminalci iz Hrvatske, Bosne, Kosova, Bugarske, Turske, tako da je to uvezan lanac koji postoji i koji je dobro organizovan". Bulatović se saglasio s primedbom da su ulični mafijaški okršaji u Beogradu i u unutrašnjosti Srbije, posle dužeg perioda zatišja, ponovo učestali.\nOn je, objašnjavajući tu pojavu, primetio: "Sužen je prostor za rad. Sve manje imaju mogućnosti za delovanje i prilikom podele sve manjeg 'kolača' dolazi do obračuna koji su karakterisali prethodni period". Ono što je bitno, međutim, to je da niko od njih nema više podršku u Službi, vrhu Službe i vrhu policije. To je ono što je ključno za uspeh borbe protiv organizovanog kriminala, naglasio je Bulatović.\nOn deli uverenje specijalnog tužioca za organizovani kriminal da više nema nedodirljivih:"I sami ste primetili, gledajući listu imena uhapšenih, uključujući i ovaj slučaj od pre nekoliko dana (hapšenje zamenika republičkog tužioca), da nema zaštićenih u Srbiji. Ko god da uđe u sferu kriminala, neće biti pošteđen".


- Piraeus Banka uvećala kapital - Banke:online/\nPiraeus Banka uvećala kapital //\n// 2012-05-18 13:50:33\nPočetkom maja, Piraeus banka Beograd je uvećala svoj osnovni, Tier I, kapital za dodatnih 20 miliona evra. Ovim uvećanjem Piraeus banka je dodatno učvrstila svoju poziciju na srpskom tržištu postavši jedna od najbolje kapitalizovanih banaka čiji racio adekvatnosti sada iznosi 30%, odnosno 2,5 puta više od propisanog minimuma.\nTokom maja kada Piraeus banka obeležava tačno sedam godina od ulaska na srpsko tržište, Piraeus banka je dokapitalizacijom potvrdila svoje strateško usmerenje ka daljem razvoju poslovanja u Srbiji kao i planove koji su dugoročno posvećeni upravo srpskom tržištu.\nPovećanjem kapitala Piraeus banka je takođe osnažila svoj potencijal za dalji rast kreditne aktivnosti i jačanje podrške domaćoj privredi i građanima.\nOd svog dolaska na tržište Srbije 2005. godine, Piraeus banka Beograd je uložila preko 600 miliona evra, otvorila 44 filijale i zaposlila preko 550 ljudi. Na kraju 2011, ukupni depozitni portfolio Banke premašio je 250 miliona evra, što predstavlja rast od 18,9% u odnosu na prethodni period, dok je ukupni kapital dostigao iznos od 102 miliona evra.\nTagovi: piraeus_bank banke filijale poslovna_mreza depoziti krediti\n: UniCredit Banka Srbija nastavlja sa snažnim poslovanjem //


C 500, 100 tab\nYou are here : Početna Proizvodi Vitamini C 500, 100 tab\nC 300 Plus, 120 kapsC-Plus Flavonoid (75mg) 100 tab\nC 500, 100 tab Cena: RSD 1 999.00\tPostavite pitanje o ovom proizvodu\nVitamin rastvorljiv u vodi, koji jača imuni sistem, pojačava otpornost organizma prema infektivnim bolestima i prehladama. On aktivira brojne enzime i ima važnu ulogu u ćelijskom disanju. Ubrzava proces zarastanja rana i regeneraciju vezivnog tkiva i učestvuje u izgradnji koštanog, kolagenog i hrskavičavog tkiva, kao i u sintezi hormona nadbubrežne žlezde. Deluje antistresno, potpomaže resorpciju gvožđa i zajedno sa folnom kiselinom i vitaminom B12 pomaže sazrevanje crvenih krvnih zrnaca. Povećava i obnavlja fizičku kondiciju. Pod fizičkim opterećenjem rastu potrebe organizma za vitaminom C, tako da je neophodna njegova intenzivna suplementacija.Sastav500 mg Vitamin CUpotreba1 tableta dnevno ili po preporuci lekara.


Tri srpske kompanije među 50 tehnoloških kompanija sa najbržim rastom u Centralnoj Evropi Tri srpske kompanije među 50 tehnoloških kompanija sa najbržim rastom u Centralnoj Evropi – Personal magazin\nAleksandar Andrejin, Viši menadžer u Dilojtu, komentariše “Softverske kompanije i dalje dominiraju listom, zauzevši 24 mesta, kao i prošle godine. Međutim, u budućnosti se očekuje još veći rast internet kompanija, s obzirom da one ove godine beleže 8,7 miliona evra prihoda što je više od prosečnog prošlogodišnjeg prihoda ovih kompanija na listi (7,5 miliona).”\nKonsultantsko-revizorska kompanija Dilojt (Deloitte) je objavila listu 50 kompanija sa najvećim rastom u sektoru tehnologije na nivou Centralne Evrope, rangiranih prema rastu prihoda u poslednjih pet godina. Ove godine su po drugi put priliku da se uvrste u “najuspešnijih 50” imale i kompanije iz Srbije. Ukupno se prijavilo preko 150 kompanija iz regiona, a tri srpske kompanije su se pozicionirale na ovogodišnjoj listi i to: EXECOM na 10. mestu, MadNet na 39. mestu i Algotech na 43. mestu.\nNa prvom mestu liste, se nalazi poljska kompanija Netmedia, sa rastom prihoda od preko 7210 odsto u periodu od 2004. do 2008. godine. Većina kompanija sa najbržim rastom na ovogodišnjoj listi dolazi iz Mađarske (11 kompanija), Poljske, Češke i Rumunije. Međutim, ove godine su im se pridruže i kompanije sa tržišta u tranziciji kao što su Bugarska sa 4, i Srbija i Hrvatska sa po 3 kompanije na listi. Prosečan rast kompanija na listi je 933 odsto.\nLista je formirana tako što su se kompanije tehnološkog sektora prijavljivale Dilojtu, pri čemu je trebalo da ispune nekoliko uslova: da je godišnji prihod u poslednjih pet godina veći od 50000 eura, da je sedište kompanije unutar jedne od zemalja Centralne Evrope, da kompanija nije predstavništvo, odnosno nije u većinskom vlasništvu neke druge kompanije i da poseduje sopstvenu tehnologiju koja značajno doprinosi operativnim prihodima.\nNapomena: Dilojtovi eksperti su verifikovali prijave kompanija, upoređujući ih sa pokazateljima iz finansijskih izveštaja koje su kompanije same dostavile. Dilojt nije sproveo reviziju niti finansijsku analizu u prijavljenim kompanijama.\nTri srpske kompanije među 50 tehnoloških kompanija sa najbržim rastom u Centralnoj Evropi was last modified: November 6th, 2009 by Redakcija\nNokia najjača u Evropi\nHP jedna od vodećih kompanija za tehnološka rešenja za finansijske institucije


ALVEŠ ODLAZI IZ PARI SEN ŽERMENA: Završavam još jedan ciklus mog života, ciklus pobede, učenja i iskustava\n23.06.2019. 13:34h 23.06.2019. 15:05h\nFudbaler Pari Sen Žeremena Dani Alveš saopštio je da posle dve sezone napušta taj francuski klub.\nAlveš je 2017. godine iz Juventusa prešao u Pari Sen Žermen, za koji je odigrao 73 utakmice i postigao osam golova.\n"Danas završavam još jedan ciklus mog života, ciklus pobede, učenja i iskustava. Bile su to dve godine otpornosti i neprestanog stvaranja kako bih ispunio svoju misiju, ali sve u životu ima početak, sredinu i kraj i sada je vreme da ovde stavim tačku. Izvinjavam se ako sam grešio u nekom trenutku, pokušavao sam da dam sve od sebe", naveo je Alveš na društvenim mrežama.\nAlveš (36) je sa pariskim klubom osvojio dve šampionske titule, Kup i Liga kup Francuske.


Bez registra zaposlenih nema plate - Istinomer\nBez registra zaposlenih nema plate\nMinistar finansija o uveđenju registra zaposlenih u javnom sektoru. (Večernje novosti, 23. 6. 2013. godine)\n"Svi koji ne dostave podatke do 31. jula neće primiti avgustovske plate."\nTadašnji ministar finansija najavio je krajem juna uveđenje registra zaposlenih u javnom sektoru. Međutim, Ministarstvo finansija je tek krajem avgusta uputilo Vladi na usvajanje Uredbu o izradi jedinstvenog Registra zaposlenih u javnom sektoru krajem avgusta.\nDakle, rokove za pravljenje registra premašilo je samo Ministarstvo finansija. Registar bi, kako je najavljeno, trebalo da bude osnov da se od 2014. godine uvede centralizovana isplata zarada da bi time država mogla da ostvari uštede i do 10 odsto.\nZato izjavu bivšeg ministra finansija i privrede ocenjujemo kao neispunjeno obećanje.\nplate javni sektor transparentnost


Položaj potrošača u Srbiji ni blizu standardima EU | 013 info\nBeta\tUto, 28/01/2020 - 18:55\nOn je na skupu koji je organizovala Delagacija EU u Srbiji u saradnji sa Centrom za evropske politike (CEP) ocenio da se "prava potrošača u Srbiji ne poštuju dovoljno, iako je to međunarodno pravna obaveza naše zemlje, prema Sporazumu o stabilizaciji i pridruživanju".\nProgramski menadžer CEP-a Dušan Protić kazao je da je "zakonodavstvo u Srbiji u najvećoj meri usklađeno sa odgovarajućim pravilima koji se odnose na zaštitu potrošača na području EU".\nOn je rekao da "tamo gde vlada snažna tržišna ekonomija trgovci vode računa o pravima potrošača, jer su pod velikim konkuretskim pritiskom". "Primedbe potrošača najčešće se javljaju tamo gde su odgovori na reklamacije tehnički, gde se automatski odgovara po nekim obrascima koji su usmereni na odbijanje zahteva. Ovde je važna podrška koju pružaju potrošačke organizacije koje funkcionišu u Beogradu, Nišu, Novom Sadu i Kragujevcu", naveo je Protić.\nsrbija EU potrošač


Rezultat je to višednevnih pregovora i dogovora srpskog člana Predsedništva BiH Milorada Dodika sa predstavnicima Ruske Federacije. Nakon uspešne komunikacije na ovoj relaciji, čekala se konkretizacija kroz nadležne organe u BiH i Rusiji, saznaje ATV.\nIljušin 76 koji bi trebao da sleti danas na banjalučki Aerodrom, jedan je od tri aviona koja će Rusija uputiti Republici Srpskoj. U jednom od njih biće i ruski lekari koji će doći kao profesionalna pomoć ljekarima u RS u borbi protiv Covida-19.\nPrivremeno otvaranje aerodroma u Banjaluci: Državljani BiH odlaze na rad u Island


M. P. 16. maja 2021. 01:26\nU Srbiji, posebno u većim gradovima, pandemija nije mnogo poremetila trend u stanogradnji – nove nekretnine se sve više grade, a potražnja je čak i nadilazi.\nStručnjaci su se saglasili da je sada pravi trenutak da građani reše svoje stambeno pitanje.\n„Kamatne stope su niže nego ikada pre, pa je ovo idealan trenutak za kupovinu stana, uz veliku ponudu i potražnju“, kaže Vasić za RTS.\nGeneralni direktor Sektora za zaštitu korisnika finansijskih usluga NBS Bojan Terzić ističe da je centralna banka odlučila da referentnu kamatnu stopu zadrži na jedan odsto, podsećajući da je u više navrata smanjivala tu stopu prošle godine kada je iznosila 2,25 odsto.\nTerzić objašnjava da prilikom davanja stambenog kredita treba uzeti u obzir da tu ne postoji ograničenje zaduženosti. „Banke moraju da budu oprezne, ali mislim da će se broj banaka povećavati“, dodaje Terzić.\nIpak, kako ističe, potražnja je veća od ponude i to gura cene nagore.\n„Cena novogradnje je veća za dva odsto u odnosu na 2020, a PKS procenjuje dalji rast. Na to utiče Beograd gde u određenim delatnostima zarade rastu kao i kod vlasnika mikrobiznisa koji se zbog neizvesnosti poslovanja ne odlučuju na proširenje proizvodnje već sredstva ulažu u nekretnine“, objašnjava Stanić.\nKaže da cene kvadrata poskupljuju i zbog viših cena metala na berzama. Cena bakra je deset i po hiljada po metričkoj toni, a poskupela je i nafta.\nDopisnik RTS-a iz Brisela Dušan Gajić ukazuje da prema prognoze koja je objavljena u sedištu Evrospke komisije ekonomija EU doći na pretpandemijski nivo do kraja sledeće godine sa rastom od 4,3 ove i 4,4 odsto 2022. godine.\nGeneralni sekretar Udruženja banaka ističe da se u kriznim vremenima uvek oseća grč. Evropska centralna banka želi da novac bude dostupniji. Ako je euribor negativan to se odražava i na cenu mesečne rate pozajmice, dodaje Vladimir Vasić.\n„Masovne tužbe od kojih građani koji imaju manje koristi i neće doprineti smanjenju marži. Pojedini sudovi imaju takav stav, a sudski troškovi su višestruko veći od vrednosti samog spora“, dodaje Terzić.\n„Takvim presudama možete podstaći banke da sve obračunavaju kroz kamatnu stopu, umesto odjednom, pa tih hiljadu dinara na početku može na kraju izaći mnogo skuplje“, upozorava Terzić.


Republika / Pukla ljubav posle samo dva meseca! Luka šutnuo Sofiju: Samo joj je marketing važan!\nponedeljak, 11. 11. 2019.| 05:35\nSofiji Milošević se baš ne da da postane žena fudbalera! Još se nije ni slegao intervju u kom se pohvalila vezom sa Lukom Jovićem, a u kom je iznela intimne detalje njihovog odnosa, pa čak i zajedničku fotografiju, fudbaler Reala iz Madrida stavio je tačku na njihovu ljubav! I to posle samo dva meseca!\nU prilog informaciji do koje smo došli ide i činjenica da je prvo Luka otpratio Sofiju sa Instagrama nakon što je izašao njen intervju na naslovnoj strani koju ona nije čak ni podelila sa svojim pratiocima! Kada je shvatila da Jović neće da popusti i da je došao kraj, i Sofija je njega otpratila sa Instagrama.\n- Sofija je saopštila Luki da se slikala za naslovnu stranu i da je dala njihovu zajedničku fotografiju jednom magazinu sa nedavnog putovanja u Portugal, zbog čega je on totalno poludeo. Rekao joj je da mu ne treba provlačenje po novinama u tom kontekstu, pogotovo zbog nesuglasica koje ima selektorom - govori dobro obavešten izvor i dodaje:\n- Luka je nju odmah precrtao. Rekao joj je da joj je samo marketing važan i da mu je sada jasno da su svi bili u pravu koji su mu govorili da će ga samo iskoristiti. Na to mu je ona odbrusila da zbog njega trpi osude da je rasturila njegovu porodicu i da je morala da da intervju kako bi se oprala od toga. Njega to njeno pravdanje nije interesovalo, stavio je tačku na vezu i rekao joj da je slobodna da se sad slika koliko hoće i daje intervjue, ali da njega više ne pominje.\nLuka je Sofiju odmah otpratio sa Instagrama, a nakon što nije mogla da ga ubedi da se pomire, i ona je njega otpratila\nPrema tvrdnjama izvora, Joviću je ovaj njen ispad bio samo kap koja je prelila čašu. Nedeljama unazad trpeo je neviđen pritisak od porodice i prijatelja koji su mu govorili da ona nije za njega i da je bije loš glas. Savetovali su ga da ne rastura porodicu zbog nečeg u šta nije siguran i da ne povređuje ženu koja mu je pre samo osam meseci rodila sina. Sve to je uticalo na Luku da stavi prst na čelo i na kraju stavi tačku na vezu sa Sofijom.\nKako bismo proverili navode do kojih smo došli, pozvali smo Luku, ali on do zaključenja broja nije odgovarao na naše pozive i poruke. Sa druge strane, Sofija je po starom dobrom običaju sve demantovala i ponovila dobro naučenu rečenicu koju je izgovorila kada je Srpski telegraf prvi razotkrio njenu i Jovićevu vezu.\nMiloševićka je odmah nakon raskida zapratila fudbalera Zlatana Ibrahimovića\n- Ništa od navedenog nije istina - rekla nam je Miloševićka.\nInače, odmah nakon raskida, manekenka je na Instagramu zapratila fudbalera Zlatana Ibrahimovića. Slučajnost ili namera, pokazaće vreme.\nLuka u Beogradu slavio raskid\nDa mu raskid sa Sofijom nije teško pao, govori i činjenica da je Luka u subotu po podne sleteo u Beograd i odmah se zaputio u jedan prestonički restoran, gde se uz muziku i društvo veselio do ranih jutarnjih sati. Očevici tvrde da je fudbaler bio veoma raspoložen i da se sve vreme smejao, pa se sticao utisak da je proslavio prekid dvomesečne veze sa Sofijom. Sa druge strane, ona je veče provela raspoložena u jednom klubu sa društvom, što je iznenađujuće za nekog ko je ostavljen u trenucima najveće zaljubljenosti.\nJović ponovo zapratio majku svog deteta\nDa se Luka trudi da izgladi odnos sa bivšom partnerkom Anđelom Manitašević, sa kojom ima osmomesečnog sina Davida, govori i činjenica da je nedavno ponovo zapratio na Instagramu. Luka i Anđela su se ponovo zapratili, a upućeni tvrde da njih dvoje trenutno imaju odličan odnos i da svakodnevno komuniciraju zbog njihovog sina.\nEstrada Zabava Sofija Milošević Luka Jović Fudbaler Manekenka Raskid\nManekenka našla novog fudbalera: Sofija smuvala Luku Jovića!


Robot koji dostavlja hranu se zapalio pred studentima Berkli univerziteta | Nova Ekonomija\nKiwibot FOTO: ScreenshotYOutube Kiwicampus\nRobot Kiwibot koji dostavlja hranu, zapalio se u petak pred studentima Univerziteta Berkli. Prilikom izbijanja požara niko nije povređen, a vatra je brzo ugašena zahvaljujući brzoj reakciji i protivpožarnom aparatu koji je bio blizu.\nKiwibot jedan je od oko 100 robota, koji se testiraju na ovom univerzitetu.\nKompanija Kiwi, koja je njegov tvorac, saopštila je da je do incidenta došlo zbog istog problema koji su imali i Samsung telefoni - loše baterije.\n"Utvrđeno je da je robot izgoreo zbog ljudske greške kada je umesto funkcionalne baterije u robota stavljena neispravna baterija. Ovo je uzrokovalo retku pojavu prilikom koje je baterija usled prejake toplote eksplodirala", navela je ova kompanija u blogu na svom sajtu.\nIsti problem, podsetili su, imale su i baterije Samsung-a zbog kojih je propala prodaja Galaxi Note 7.\nProblem kao što je bio sa Kivibots-om do sada je pogodio 0,6% flote robota kompanije, koji su isporučivali hiljade buritosa, smutija i drugih obroka, pošto su bili pušteni u rad na Berklijevom kampusu 2017. godine.\n"Da bi se osiguralo da se ovo više ne ponovi, Kivi je stavio u njih softver koji će rigorozno pratiti stanje svake baterije", saopštila je kompanija.\nI Kivi je rekao da će u narednim nedeljama uvesti "inicijative u industriji".\nIako samozapaljenje robota nije nikog povredilo, niti je izazvalo veću štetu, ovaj događaj otvorio je ponovo pitanje bezbednosti korišćenja robota, dronova, automomnih automobila bez vozača i drugih robotskih mašina, čiji je rad baziran na veštačkoj inteligenciji.\nNiški studenti napravili robota koji donosi hranu, piće i prati zdravlje


U Banjaluci gotovo vanredno - Nova Borba\nBanjaluka Foto: rtvnb.com\nU Banjaluci gotovo vanredno\nSve ulice u centru grada i svi ugostiteljski objekti su zatvoreni, javlja izveštač Tanjuga.\nU Banjaluci, gde će u podne biti održani protest opozicije "Oslobodimo Srpsku" i miting vlasti "Srcem za Srpsku. Stop izdaji", situacija je gotovo vanredna.\nKako je juče najavljeno o bezbednosti održavanja ovih skupova brinuće 2.000 pripadnika policije.\nI vlast i opozicija uvereni su da će skupovi proteći mirno. Pristalice opozicije biće u banjalučkom parku "Mladen Stojanović", a vlasti na Trgu Krajine\nKilometar i po udaljeni jedni od drugih biće sprečeni da se sastanu.\nO današnjem okupljanju u Banjaluci izveštavaju svi federalni mediji, a sarajevski portal Klix.ba navodi da to najbolje oslikava kompleksnu, a neretko i smešnu političu situaciju u BiH, gde svako protestuje protiv svakog, zbog svega.\nDanašnje okupljanje građana u Banjaluci je test za mnooge, konstatuje portal i navodi da su na ispitu organizatori protesta opozicije koji su prizivali desetine hiljada građana kako bi na jednom mestu, dostojanstveno iskazali nezadovoljstvo stanjem u Republici Srpskoj zbog politike vladajuće strukture.\nNa ispitu je i vlast, koja kao po uzoru na čuvene nadrealiste organizuje kontraproteste, zbog navodnog nezadovoljstva politike koju provodi Savez za promjene, koji je u vlasti na nivou države BiH.\nI najzad, navodi Klix.ba, na ispitu je i Ministarstvo unutrašnjih poslova RS-a od kojeg se očekuje da obezbedi sve neophodne uslove za mirne proteste.\nPrema poslednjim izveštajima i najavama na protestu Saveza za promene, koji je opozicija u RS-u trebalo bi da dođe 150 autobusa iz svih delova RS-a, dok je vlast na svom skupu najavila između 150 i 200 autobusa, odnosno oko 30.000 građana.


Obezbediti uslove za rad LAF Niš i ispitati slučaj “Bregović” (doček Nove godine) – Biro za društvena istraživanja\nBiro za drustvena istraživanja (BIRODI), kao organizacija koja je inicirala i kreirala lokalne antikorupcijske planove kojima je predviđeno stvaranje nezavisnih lokalnih antikorupcijskih tela, a što je novom Nacionalnom strategijom za borbu protiv korupcije predviđeno kao obaveza opština i gradova, poziva Grad Niš da obezbedi adekvatne uslove za rad Lokalnog antikorupcijskog foruma (LAF) Niš koji predstalja svetao primer borbe protiv korupcije koju predvodi četvoro građana Niša izabrani od predstavnika civilnog društva, novinara i Agencije za borbu protiv korupcije.\nKontinuirani rad u protekle dve godine je rezultirao da ovo telo postane institucija kojem se u sve većem broju obraćaju građani Niša da ukažu na slučajeve korupcije, odnosno zatraže podršku borbi protiv korupcije.\nIz tog razlog je neophodno da Grad Niš ispuni meru iz lokalnog plana za borbu protiv korupcije i da pored uslovnog prostora uspostavi službu koja bi bila u funkciji podrške LAF-u u radu sa antikorupcijski orijentisanim građanima. U suprotnom, sam čin osnivanja LAF će biti još jedan primer „zamajavanja“ javnosti, ali i samih članova LAF-a koji su na volonterskoj bazi angažovani u ovom telu.\nPovodom slučaja Bregović, Biro za društvena istraživanja (BIRODI) poziva Državnu revizorsku instituciju i Upravu za javne nabavke da utvde da li je vreme sastavljanja ugovora (posle pružene usluge, odnosno održanog koncerta) između Grada Niša i preduzeća „Tetak“ (Pale, Bosna i Hercegovina), a posebno njegov član 2 u kojem se najavljuje „eventulana“ buduća saradnja kao deo dogovora u skladu sa zakonom. Prema slovu ugovora koncert je poklon, ali član 2 Ugovora otvara mogućnost da taj poklon bude osnov privilegovanog položaja za davaoca poklona (firma Tetak ili Bregović lično) u nekoj budućoj eventulanoj saradnji sa gradskom upravom.\nDokumentacija vezana sa slučaj Bregović:\n11.10.2016 Vesti\tvesti\nU okviru projekta ''Jačanje Mreže za...\n18.10.2017 Saopštenja, Vesti


Naučite predavati digitalne i računarske nauke\ndoveo te u situaciju predaje:\npriprema teorijske i praktične kurseve računara,\norganizirati ove kurseve u okviru progresije,\nprovesti nastavu u djelo u učionici: od aktivnosti do podrške učenicima,\nda upravlja evaluacijom prethodnog učenja i poboljšanjem kursa.\npreispitujte i kritikujte svoju nastavnu praksu\nrad sa softverom i organizacijskim alatima specifičnim za ovaj kurs\nOvaj Mooc omogućava sticanje ili konsolidaciju praktičnih osnova nastave NSI putem pedagogije kroz akciju. Zahvaljujući profesionalnim simulacijskim aktivnostima, razmjeni unutar zajednice prakse, vršnjačkom vrednovanju i praćenju lekcija iz epistemologije i didaktike informatike, omogućava se naučiti predavati informatiku na višem srednjem nivou ili napraviti korak unazad. iz sopstvenih nastavnih metoda.\nTo je dio kompletnog kursa obuke, uključujući osnove računarstva koje se nudi u pratećem MOOC-u „Numeričke i računarske nauke: osnove“ takođe dostupne na Fun.\nU Francuskoj, ovo vam omogućava da se pripremite za podučavanje na višem srednjem nivou uz polaganje CAPES-a\nNaučite predavati digitalne i računarske nauke Januar 17th, 2022Tranquillus\nREAD Izazovi i perspektive afričkog naslijeđa\nsljedećiMeditacija i medicina u 2021.: pohvala njezi?\nKolektivni ugovori: poslodavac mora pokazati da je dobro organizovao praćenje opterećenja svojih zaposlenih u paket danima\nProvedite efikasno i profesionalno istraživanje tržišta\nZnati kako se nositi sa stresom


Kasiljas ili Lopez - Anćelotijeva dilema - Sportske.net\nKasiljas ili Lopez - Anćelotijeva dilema\n10. avgust 2013.\nDijego Lopez, golman Real Madrida, ne odustaje od borbe za mesto prvog čuvara mreže ovog kluba.\nBilo je vredno bola..."Tobdžije" jače za igrača Reala?Ćićarito: "Gol karijere!"Zbog čega se Anri čudi Ćićaritu?Anćeloti: "Ćićarito je zaslužio gol"\nLopezu će biti ukazana šansa na sledećem meču protiv Intera, i ukoliko je bude iskoristio na pravi način, mesto Kasiljasa među stativama Real Madrida više neće biti tako zagarantovano.\nAnćeloti još uvek nije odlučio ko će biti prvi golman ekipe na meču sa Betisom. Meč sa Interom je poslednji prijateljski susret pred start sezone, a trenutno najveća Anćelotijeva dilema je mesto na golu.\nKasiljas se ne nalazi u tako dobroj formi, i nije isključeno da Lopez dobije priliku i kod Anćelotija. Da podsetimo, Kasiljas je izgubio mesto u startnoj postavi kod trenera Murinja, ali se smatralo da je uzrok tome povreda, pa sukob koji je vladao između njih dvojice.\nDijego Lopez je imao odličnu polusezonu, pa će biti zanimljivo ko će stati na gol Reala na početku sezone.


Vesti iz BCBP, Depolitizovati sektor bezbednosti na Balkanu\nVaša lokacija / Beogradski centar za bezbednosnu politiku / Aktivnosti / Vesti iz BCBP / Depolitizovati sektor bezbednosti na Balkanu /\nReforma sektora bezbednosti i Zapadni Balkan - istraživači CCVO u briselskom Centru za evropske politike\nDepolitizovati sektor bezbednosti na Balkanu\nDatum: 27. mart 2012.\nOstvaren je bitan napredak u reformi sektora bezbednosti u regionu, ali i dalje postoje mnogi izazovi poput politizacije, kriminalizacije i nedovoljne civilne kontrole u praksi, ocenjeno je na okruglom stolu kojim je promovisan "Almanah o nadzoru sektora bezbednosti na Zapadnom Balkanu".\nPredstavljanje Almanaha je privuklo veliku pažnju javnosti\nDiskusija o rezultatatima istraživanja sedam organizacija sa Zapadnog Balkana\nSvečana prezentacija konačnog rezultata trogodišnjeg istraživanja sedam nevladinih organizacija iz regiona privukla je veliku pažnju domaćih i međunarodnih bezbednosnih institucija, kao i stručne javnosti i medija.\nPred više od 100 prisutnih na predstavljanju publikacije predsednik Upravnog odbora Beogradskog centra za bezbednosnu politiku Miroslav Hadžić je istakao da je Almanah nastao iz potrebe građana regiona da pouzdano saznaju ko ih čuva, kakva ovlašćenja imaju čuvari i da li u tim nadležnostima "čuči" opasnost po njihovu bezbednost.\n“Pokušali smo da saznamo za šta i kako državni posednici sile odgovaraju, kao i kako izvršna, zakonodavna i sudska vlast kontrolišu zakonitost njihovog delovanja. Zanimalo nas je da vidimo da li standardi koje su ugrađeni u zakone bivaju korišćeni i kakve rezultate daju. Tema koju smo obeležili je i napetost između demokratije i bezbednosti, jer svedoci smo težnje da se povećaju ovlašćenja državnih posednika sile i da to rezultira stalnom opasnošću po privatnost i slobodu građana. Ključnu korist od Almanaha imaju građani, jer na jednom mestu dobijaju početni uvid u odgovornost državnih aktera bezbednosti kao i njihovih civilnih naredbodavaca. Korist mogu da imaju i mediji jer dobijaju dodatne informacije o temama koje su uvek atraktivne. Svakako i vlast može imati koristi od ovog istraživanja jer je ono podsticaj za unapređenje mehanizama za uspostavljanje odgovornosti. Pomoći će i profesionalcima iz ovog sektora jer im nudi saznanja uz koja će lakše moći da se odupru svakom pokušaju zloupotrebe. Ne manje, ovo može biti korisno i međunarodnim akterima prilikom utvrđivanja standarda za prijem u različite organizacije“,naveo je Hadžić.\nNa projektu "Povećanje kapaciteta organizacija civilnog društva za mapiranje i nadzor reforme sektora bezbednosti na zapadnom Balkanu", čiji je ključni proizvod Almanah, uz BCBP radile su nevladine organizacije Analitika iz Skoplja, Centar za demokratiju i ljudska prava iz Podgorice, Centar za sigurnosne studije iz Sarajeva, Institut za demokratiju i medijaciju iz Tirane, Institut za međunarodne odnose iz Zagreba i Kosovski centar za bezbednosne studije iz Prištine. Podršku realizaciji projekta pružio je Ženevski centar za demokratsku kontrolu oružanih snaga (DCAF), a finansiralo ga je Ministarstvo spoljnih poslova Norveške. Ataše za odbranu u Ambasadi Norveške u Beogradu Esben Os je na okruglom stolu u Starom dvoru rekao da će njegova zemlja nastaviti da podržava reformu sektora bezbednosti na Zapadnom Balkanu, jačanje transparentnosti i demokratičnosti procesa. U tom poslu, dodao je Os, posebnu ulogu imaju organizacije civilnog sektora što potvrđuje i ovaj projekat koji predstavlja korak napred u demokratskoj i civilnoj kontroli.Pomoćnik direktora i šef Odeljenja za operacije DCAF Darko Stančić ocenio je da su rezultati predstavljeni u Almanahu potvrdili pretpostavke od kojih se krenulo. Prema njegovim rečima, potrebno je povećati debatu o bezbednosnoj politici, u kojoj veću ulogu treba da imaju organizacije civilnog društva.\n“Nastavak reformi sektora bezbednosti znatno zavisi od toga koliko domaće pameti, domaće vaninstitucionalne analize imamo o tim pitanjima. Jako je važno da na tome radimo pre nego što dobijemo zahteve iz Brisela. Izazovi za sve na Zapadnom Balkanu su slični, zbog čega treba ojačati regionalnu transparentnost i saradnju”.\nZaštitnik građana Srbije Saša Janković je na skupu istakao da se iz Almanaha vidi da u regionu postoji velika obazrivost u reformi službi bezbednosti, u organizacionom i posebno personalnom smislu, te da je veliki deo javnog diskursa o ovoj temi opterećen mistifikacijom i banalizacijom.\n"S jedne strane se govori da službe upravljaju državom, da potajno vladaju i upravljaju našim životima i da ih treba rasformirati. S druge strane, doživljaju se kao čuvari nacije a svaka reforma kao izdaja. Bezbednosne elite, koje su izašle iz ratova kao nosioci nacionalnog ponosa i partije ekstremne desnice pokazali su se kao najveće kočnice efikasne reforme. U mnogim zemljama je smanjena aktivnost parlamenta u nadzoru sektora bezbednosti, iako bez adekvatne uloge parlamenta, rigoroznog sudstva i angažovanja izvršne vlasti ne može biti ni demokratske kontrole. Civilno društvo mora imati veću ulogu u kreiranju bezbednosnih politika, ali se nadzor sektora bezbednosti ne može svaliti na pleća nezavisnih tela, nevladinih organizacija i medija”, naveo je Janković i zaključio da je ostvaren kvalitativni pomak u proteklih 10 godina u kontroli sektora bezbednosti na Zapadnom Balkanu, ali da to ne znači da je reforma okončana i da je bespovratan proces.\nPovezane teme:reforma sektora bezbednosti, Zapadni Balkan, Almanah, civilna kontrola, izvršna kontrola, parlamentarna kontrola, pbk


Fonovi modeli praksi – Moju Zemlju Srce Bira 2018\nFonovi modeli praksi 2016\nFakultet organizacionih nauka (FON) je osnovan 1969. godine, na zahtev velikog broja preduzeća, sa ciljem da se privreda ojača savremenim saznanjima iz oblasti organizacije, menadžmenta i informacionih sistema.\nSavet Univerziteta u Beogradu je, na svojoj sednici od 28.11.1970. godine, doneo odluku da se Fakultet organizacionih nauka uključi u sastav Univerziteta u Beogradu. FON je danas vodeći fakultet u oblasti menadžmenta i informacionih sistema i tehnologija, i broji preko 12000 diplomiranih, 3000 sa master diplomom, preko 600 specijalizanata, 600 magistara i više od 300 doktoranata.\nCase study klub\nPoslednjih deset godina studenti FON-a osvajaju brojna priznanja na svetskim takmičenjima u rešavanju studija slučaja. Ta praksa ponovljena je i ove godine kada je tim sa FON-a na takmičenju u Portu zauzeo treće mesto u konkurenciji 12 Univerziteta i 48 studenata iz celog sveta.\nU potrazi za FON-ovim modelima praksi uputili smo se i do Centra za kvalitet Fakulteta organizacionih nauka, kao i katedre za menadžment kvaliteta i standardizaciju. Uz podršku prof dr Filipovića, tadašnji asistent dr Mladen Đurić i uz inicijativu brojnih kolega pokrnuo je saradnju sa kompanijama u kojima su zaposleni student FON-a i na taj način pojačao veze privrede i univerziteta, čime je omogućen niz praktične nastave i rada za studente.\nUpravo jedna od kompanija, koja je i lider u oblasti sertifikacije i standardizacije na našem tržištu otvorila je vrata studentima i već petu godinu za redom sprovodi različite programe praksi i aktivnosti. Mentorstvo se u ovoj organizaciji smatra izuzetno važnim u procesu razvoja kareijere, al i ličnosti.\nDa je znanje u oblasti upravljanja kvalitetom sve više potrebno i primenjivo privredi pokazuje primer kompanije Milšep, u kojoj je sektor kvaliteta najmlađi sektor, ali sve važniji za unapređenje i razvoj poslovanja. Upravo je bivši FON-ovac na poziciji direktora ovog sektora.


Više zelenih površina u urbanim sredinama: Stiže zeleni krov, zeleni zid i solarni paneli za školu na NN\nZeleni krov i zeleni zid će održavati energija solarnih ploča\nŠkola za osnovno i srednje obrazovanje "Milan Petrović" dobiće zeleni krov i zeleni zid, zahvaljujući IPA projektu prekogranične saradnje Novog Sada i Osijeka, koji će realizovati Javno komunalno preduzeće "Gradsko zelenilo".\nZa nekoliko meseci na fiskulturnoj sali u školi "Doktor Milan Petrović", biće postavljeni zeleni krov i zeleni zid koje će održavati energija solarnih ploča, na osnovu samoodrživog sistema za navodnjavanje i prehranjivanje.\n"Tako da je na neki način zaokružena ta neka priča i ekologije i energetske efikasnosti gde se na ovaj način povećava broj zelenih površina u urbanim sredinama, a sa druge strane koristimo energiju iz obnovljivih izvora energije za pokretanje celog sistema", kaže Jelena Budimčić, JKP Gradsko zelenilo.\nIdeja je da se deca koja borave u ovoj školi edukuju i shvate važnost očuvanja zelenih površina i da u budućnosti odluče da aktivno učestvuju u održavanju zelenog krova i zelenog zida.\n"Zeleni krov biće mesto za realizaciju praktične nastave naših učenika, ali takođe i mesto gde će se naši korisnici iz dnevnih boravaka biti radno angažovani. Kroz nastavne sadržaje koji su predviđeni nastavnim planom i programom, radi se puno kod učenika na razvijanju svesti o očuvanju životne sredine", kaže Violeta Strahinjević, direktorka ŠOSO Milan Petrović.\nVrednost projekta iznosi 308.000 evra, a planirani radovi na izgradnji zelene infrastrukture najavljeni su za jesen 2020. i sa svim pratećim aktivnostima trajaće do januara 2022. godine.\nekologija novo naselje solarni paneli zeleni krov zeleni zid zelenilo